Šimonović i Stevanović\nVijeću sigurnosti obratio se i ambasador Srbije pri Ujedinjenim nacijama Nemanja Stevanović koji je ponovio da Srbija podržava, kao garant Dejtonskog mirovnog sporazuma, suverenitet i teritorijalni integritet BiH, ali se protivi svim odlukama koje nisu donesene konsenzusom\nAmbasador Hrvatske pri Ujedinjenim nacijama Ivan Šimonović kazao je večeras pred Vijećem sigurnosti da ta susjedna država podržava nastavak mandata EUFOR-a u Bosni i Hercegovini.\nOcijenio je da se tenzije u BiH povećavaju te je, između ostalog, kazao da je potrebno prebroditi nepoštivanje Ustava BiH, retoriku podjela i veličanje ratnih zločinca, jer je to od velikog značaja za stabilnu, mirnu i naprednu BiH.\n– Trenutni Izborni zakon BiH sprječava Hrvate da izaberu legitimne predstavnike u Predsjedništvu BiH. Izborni zakon stoga treba mijenjati jer onemogućava jednakopravnopravnost i uskladiti ga s presudama Evropskog suda za ljudska prava – dodao je.\nNaglasio je da je konsenzus o izmjenama Izbornog zakona potrebno postići prije izbora 2022. godine, što bi olakšalo situaciju u BiH zbog čega je ohrabrio političke lidere da preuzmu odgovornost za sudbinu zemlje.\n– Uspješne izborne reforme oslabile bi tenzije i pomogle državi da promijeni fokus, jer će u suprotnom mladi nastaviti odlaziti iz BiH – zaključio je.\nVijeću sigurnosti obratio se i ambasador Srbije pri Ujedinjenim nacijama Nemanja Stevanović koji je ponovio da Srbija podržava, kao garant Dejtonskog mirovnog sporazuma, suverenitet i teritorijalni integritet BiH, ali se protivi svim odlukama koje nisu donesene konsenzusom.\nPodržavat će, najavljuje, svaki dogovor koji postignu dva entiteta i tri konstitutivna naroda, podsjećajući da Srbija održava dobru saradnju s bh. entitetom Republika Srpska zasnovanu na sporazumu o posebnoj saradnji.\n– Važno je da ključni akteri, domaći i međunarodni u BiH, pokažu suzdržanost i odgovornost za trenutnu situaciju u zemlji. Očekujemo od međunarodne zajednice nepristran i izbalansiran pristup ovim pitanjima jer je to jedini način da se izgradi povjerenje i nađu rješenja za budući razvoj – dodao je.\nKako je naglasio, odluke o djelovanju Ureda visokog predstavnika (OHR) trebaju biti donese u duhu saradnje i međusobnog poštivanja svih aktera i uz konsenzus članova Vijeća sigurnosti.\nObraćanjem ambasadora okončana je rasprava o BiH u Vijeću sigurnosti Ujedinjenih nacija koje je jednoglasno usvojilo rezoluciju kojom se produžava mandat EUFOR-a u BiH, ali na sjednici nije bilo omogućeno visokom predstavniku Christianu Schmidtu da se obrati.\n#vijeće sigurnosti UN\nVijeće sigurnosti Ujedinjenih nacija o stanju u BiH


Vučić: Ne plašim se nikakvog haosa | BN\nVučić: Ne plašim se nikakvog haosa\nSrbija 30.04.2016 | 09:50\nVučić je u intervjuu "Informeru" kazao da nikome neće dozvoliti da Srbiju gurne u haos zarad svojih sitnih i sebičnih dnevnopolitičkih interesa, a da će na mržnju koju prema njemu pokazuju pojedini analitičari, novinari i njihovi politički favoriti, odgovoriti otvaranjem fabrika, renoviranjem škola i bolnica, povećanjem BDP, a krajem godine i rastom plata i penzija.\nKomentarišući aktuelni "rat za cenzus" u kome su funkcioneri koalicije Dveri-DS S počeli čak i da tuku članove Republičke izborne komisije, Vučić kaže da to da li je neko prešao ili nije prešao cenzus nije pitanje želja, njegovih ili bilo čijih drugih.\n"O tome ko je prešao, a ko nije prešao cenzus odlučuje RIK strogo u skladu sa glasovima koje je dao narod. Narod je nosilac suvereniteta, on je nama političarima dao svoje glasove", ističe premijer.\nOn kaže i da bi voleo da svi pređu cenzus, zato što bi onda mogli bez skrivanja da svi jedni drugima odgovore sve što misle.\nUpitan da li se plaši haosa ukoliko se posle novog brojanja glasova ispostavi da je neko ispod cenzusa, s obzirom na to da je u RIK-u već došlo do sukoba, Vučić kaže da se ne plaši nikakvog haosa.\n"Te koji izazivaju incidente i sukobe gledam kao ljude koji na neodgovoran način gledaju u budućnost. Jedino što im je važno jeste to da bude cirkusa u parlamentu", rekao je predsednik Vlade, naglasivši da parlament ne sme da bude rijaliti jer skupština nije ni "Farma" ni "Parovi".\nNa pitanje zašto je u većini medija prikazan maltene kao neko ko na silu drži vlast, Vučić kaže da te analitičare, novinare i njihove političke favorite ne interesuje ni gde, ni kako ide Srbija, na šta ćemo da uradimo.\n"Njih interesuje samo moja glava. I oni će sve vreme da prave takvu vrstu atmosfere. Ali, dok oni to rade, ja ću se baviti interesom naroda. Dok oni hejtuju, nova vlada će otvarati nove fabrike", istakao je Vučić, dodavši da će povećavati BDP i smanjivati deficit, baviti se uređivanjem škola, bolnica, domova zdravlja jer, kako je istakao, to je posao premijera.\nNa pitanje ko će biti novi predsednik Vlade Vojvodine, Vučić kaže da ima više kandidata i dodaje da premijer Vojvodine može biti izabran već do kraja maja ili početka juna, i to pre nego što bude izabran predsednik Vlade Srbije.\nŠto se tiče sastava nove Vlade Srbije, Vučić kaže da će u svakom slučaju biti promena i da će neki od dosadašnjih ministara ostati u novoj vladi, a neki neće.\nO tome sa kim će ući u koaliciju na republičkom nivou, kaže da još nije odlučio.\n"Ne znam gde su neki toliko zapeli?! Kao da ne razumeju da ako budem želeo mogu da imam i 189 i 190 poslanika. Ali ja neću puki opstanak na vlasti, hoću promene. I neću da pravim kompromise", kaže premijer.\nKako je naveo, nekada je mnogo bolje da imate manju većinu, a da sprovodite program za koji ste sigurni da će doneti boljitak narodu, nego da obezbeđujete fotelju brojem poslanika.\nUpitan šta će biti sa Ivicom Dačićem, Vučić nije želeo da se izjašnjava, primetivši da ljudi iz SPS na svakom koraku govore da oni ne žele da budu u vladi.\n"I to posebno ne žele, kako kažu, pod ovakvim uslovima. Pa ne znam šta bih ja tu više rekao. Možda negde imaju bolje uslove i bolje društvo. To je pitanje za njih, a ne za mene", zaključio je premijer Srbije.


HR: Nakon pada vlade, propadaju obveznice - sledi li bankrot? - Nova Borba\nZagrebačke ulice/ Ilustracija: NB\nHR: Nakon pada vlade, propadaju obveznice - sledi li bankrot?\nHrvatska je planirala da se prošle nedelje zaduži za oko milijardu evra na međunarodnom tržištu izdavanjem evroobveznica, ali je to propalo zbog nestabilne političke situacije\nAutor: Indeks.hr, Agencije\nHrvatski mediji strahuju da nakon pada vlade i opadanja obveznica, toj zemlji sledi bankrot.\nNaš zapadni sused je praktično ostao bez valde nakon što je Tomislav Karamarko otvoreno iskazao nepoverenje premijeru Tihomiru Oreškoviću, a početkom prošle nedelje, propao je pokušaj izdanja evroobveznica na međunarodnom tržištu, piše portal Index.hr.\nPrvi put od izlaska na međunarodna tržišta 1997, država nije realizovala planirano izdanje obveznica. To je izazvalo zabrinutost za normalno funkcionisanje države, jer se hrvatski budžet konstantno "krpi" zaduživanjem, a na naplatu svake godine stižu milijarde starih dugova, konstatuje portal.\n"Što se tiče refinansiranja dugova, situacija bar ove godine i nije toliko kritična, jer u julu na naplatu stiže 3,5 milijardi kuna obveznica (464 miliona evra) na domaćem tržištu. Te obveznice drže uglavnom penzioni fondovi, tako da će se to verovatno bez problema ponovo refinansirati na domaćem tržištu", ocenjuje hrvatski portal.\n"Glavni izvor rizika za ulagače u ovom trenutku je nestabilna politička situacija, jer su ekonomski pokazatelji krenuli u pozitivnom smeru", zaključuje se u tekstu, uz nabrajanje ostvarenih pozitivnih ekonomskih rezultata.


Izvor: Radio Televizija Vojvodine, 23.Jan.2019, 02:17\nDinar će ostati stabilan prema evru i zvanični srednji kurs iznosiće 118,4219 dinara za evro, što je neznatna promena u odnosu na juče, objavila je Narodna banka Srbije.\nNBS je prodala još 10 miliona evra na međubankarskom deviznom tržištu, kako bi ublažila prekomerne dnevne oscilacije kursa, a od početka godine je prodala ukupno 70 miliona evra, uključujući i današnju intervenciju.\nDinar >> Pročitaj celu vest na sajtu Radio Televizija Vojvodine << će vredeti prema evru 0,1 odsto manje nego pre mesec dana, na godišnjem nivou će biti jači za 0,2 posto, a od početka godine je u padu za 0,2 procenta.\nIndikativni kurs dinara prema dolaru je mirovao danas na nivou od 104,2446 dinara za dolar.\nDinar je prema dolaru slabiji za 1,0 odsto nego pre mesec dana, na godišnjem nivou je slabiji za 7,2 procenta, a od početka godine je pao za 0,8 posto.\nBeta: Evro sutra 118,42 dinara\nRadio 021: Evro sutra 118,42 dinara\nBlic: Dinar stabilan uz podršku NBS, kurs sutra 118,4219


"On je pod nekom tenzijom i zbog ove američke crne liste koja je već zaživjela i u narednim danima tek da zaživi, tako da se ne bih osvrtao na ono što je Đukanović rekao”\n48265 pregleda\t70 komentar(a)\nMinistar ekonomskog razvoja Jakov Milatović nije želio da komentariše današnje izjave predsjednika Crne Gore Mila Đukanovića koji je kazao da je aktuelna vlast doprinijela da se ugasi i posljednji ozbiljni industrijski subjekt u Crnoj Gori.\n"Nije više važno šta kaže Đukanović, on je čovjek prošlosti, on je pod nekom tenzijom i zbog ove američke crne liste koja je već zaživjela i u narednim danima tek da zaživi, tako da se ne bih osvrtao na ono što je Đukanović rekao”, kazao je Milatović gostujući u Vijestima u pola sedam na TV Vijesti.\nDodao je da je upravo zbog prethodnih Vlada država na KAP potrošila stotine miliona eura.\n"Nisam došao da sudim o bilo čijim potezima, samo pozivam na dijalog", kazao je Milatović.\nĐukanović je ranije danas saopštio da je "aktuelna vlast doprinijela da se ugasi i posljednji ozbiljni industrijski subjekt u Crnoj Gori", misleći na KAP.\n"Treba imati obraz debeo kao đon i biti potpuno bezobziran u odnosu na interese Crne Gore i njenih građana, pa dozvoliti da se ovakva bahatost, neodgovornost i nekompetentnost, odvija na našem prostoru. U situaciji u kojoj imate sve manje ekonomske aktivnosti, u Crnoj Gori iz koje su otišli investitori, a neki najavili odlazak, sada tjeraju i domaćeg koji je industriju digao iz pepela", rekao je Đukanović danas u Danilovgradu.\n"Sve što se dešava u aktivnostima ove Vlade je vođeno političkim interesima, a to je najogoljelije revanšističko orgijanje u odnosu na prethodnu vlast. Doprinose da se ugasi i taj posljednji ozbiljni industrijski subjekt u Crnoj Gori. Odgovorna Vlada bi učinila sve što treba da sačuva tog investitora, kao i strane, ali se ona prema njima odnosila revanšistički, jer su svoje biznise zasnovali u saradnji sa prethodnom Vladom", rekao je Đukanović.\nJakov MilatovićVlada Crne GoreMinistarstvo ekonomskog razvojaMilo ĐukanovićUniprom KAPUnipromvanredne vijesti


Košarac: Zauzeti proaktivan pristup u rješavanju Trgovske gore — Radio Velkaton : Radio Velkaton\nKošarac: Zauzeti proaktivan pristup u rješavanju Trgovske gore\nMinistar spoljne trgovine i ekonomskih odnosa BiH Staša Košarac ponovo je apelovao na nadležne institucije na svim nivoima vlasti u BiH da pruže maksimalnu podršku i doprinos u rješavanju problematike izgradnje odlagališta za radioaktivni otpad i istrošeno nuklearno gorivo na Trgovskoj gori.\n”Zahtijevam prvenstveno od Ministarstva inostranih poslova BiH da konačno zauzme proaktivan pristup ovom problemu, jer od politike pasivnog posmatrača korist nemaju ni domaći eksperti, niti pravnici, a ponajmanje naši građani iz opština u slivu Une”, poručio je ministar Košarac.\nOn je pozdravio održavanje prvog sastanka članova Ekspertnog tima iz BiH sa predstavnicima Fonda za finansiranje razgradnje i zbrinjavanja radioaktivnog otpada i istrošenog nuklearnog goriva Nuklearne elektrane “Krško” protekle sedmice u Zagrebu, a koji je rezultat dogovora sa ministrom privrede i održivog razvoja Hrvatske Tomislavom Ćorićem.\n”Nakon sastanka sa našim stručnjacima, Fond iz Hrvatske objavio je da Ministarstvo inostranih poslova BiH treba da uputi zvanični zahtjev za prisustvo eksperata iz BiH i učestvovanje prilikom izvođenja ključnih istraživanja na Trgovskoj gori. To je posljednja u nizu potvrda o ispravnosti našeg stava da insistiramo na ozbiljnosti i punom angažmanu ovog ministarstva u rješavanju problema”, naglasio je ministar Košarac.\nOn je najavio da će naredne sedmice organizovati sjednicu Koordinacionog tijela za Trgovsku goru kako bi se zatražila informacija od Ekspertnog tima u vezi sa sastankom u Zagrebu.\n”Koordinacionom tijelu ću predložiti da ponovo zatražimo od Ministarstva inostranih poslova BiH da postupi po zahtjevu i zvanično od Hrvatske zatraži prisustvo i učestvovanje naših eksperata u istraživanjima na Trgovskoj gori”, istakao je ministar Košarac.\nOn je podsjetio na zaključke Predsjedništva BiH, usvojene na prijedlog predsjedavajućeg i srpskog člana Milorada Dodika, o obaveznom postupanju svih nadležnih institucija u BiH u vezi sa predmetnom problematikom.\n”Nedopustivo je ignorisanje zaključaka kako Predsjedništva BiH, tako i Savjeta ministara o Trgovskoj gori. Jednako tako, frustrirajući je i indolentni odnos spram problema koji prijeti zdravlju naših građana i ugrožava životnu sredinu. Hrvatska je ozbiljna u namjeri da izgradi sporno odlagalište u našem dvorištu, ali to ne umanjuje obavezu da se u punom kapacitetu borimo i činimo sve što je u našoj mogućnosti da spriječimo takve težnje susjedne zemlje”, zaključio je ministar Košarac.


DF ne bojkotuje izbore, sve srpske organizacije na jednoj listi - PV Informer\nDF ne bojkotuje izbore, sve srpske organizacije na jednoj listi\nPredsjednik Nove srpske demokratije i jedan od lidera Demokratskog fronta Andrija Mandić predstavio je na video konferenciji sa predsjednikom Srbije Aleksandrom Vučićem plan koji predviđa zajedničku listu svih srpskih organizacija na predstojećim parlamentarnim izborima, saznaje Pobjeda.\nViše izvora Pobjede saopštilo je da je tim stavom Mandić odbacio ideje dijela opozicije o bojkotu svih izbora i institucija kao i inicijativu o odgađanju izbora za narednu godinu.\n– Veoma je važno da ne dođe do bojkota izbora, jer bi DPS instalisao svoje prosrpske partije koje bi dobile glasove srpskog naroda u Crnoj Gori – saopštio je izvor Pobjede iz vrha prosrpskih stranaka.\nMandićev plan, prema saznanjima Pobjede, podrazumijeva korišćenje litija kao najvažnije političke platforme za predizbornu kampanju.\n– Litije su ključna politička platforma buduće koalicije svih srpskih organizacija – saopštio je izvor Pobjede.\nMandić je, kako je zvanično saopšteno iz Nove srpske demokratije, nakon video sastanka sa Aleksandrom Vučićem, osim jedinstvenog nastupa svih srpskih organizacija, najavio i ekonomski plan za izbore koji predviđa čvrsto ekonomsko vezivanje za Srbiju.\n– Srpske organizacije su jedinstvene, zajednički ćemo pobijediti na narednim izborima – rekao je Mandić na video sastanku sa Vučićem, a objavila Nova srpska demokratija.\nIzvori Pobjede ukazuju da Mandićev stav suštinski znači i odbacivanje plana Demokrata koji uključuje pet tačaka: bojkot parlamenta, bojkot izbora, definisanje minimalnih izbornih uslova, međusobno nenapadanje opozicije, kao i sinhronizovano djelovanje.\n– Iz prosrpskih političkih partija nijesu zainteresovani ni za priču o odgađanju izbora koju je do skora forsirala Ura, jer za tu priču nema bilo kakvih osnova. Osim toga, postoje nagovještaji da su odustali od te priče – rekao je naš izvor.\nPrema nezvaničnim informacijama Pobjede, Mandićev stav o zajedničkom nastupu svih srpskih organizacija uključuje listu pod nazivom ,,za odbranu svetinja“ koji bi osim stranaka uključivao i srpske intelektualce i predstavnike institucija kulture.\nMandić je istakao, kako se navodi u saopštenju, da će nakon promjene vlasti na sljedećim izborima biti pokrenut veliki ekonomski ciklus, da se planira čitav niz akcija vezano za Luku Bar i rekonstrukciju željezničke infrastrukture na potezu od Bara do Beograda.\n– I da se dovrši izgradnja započetog auto-puta tako što se on neće završiti u nekoj njivi u Boljarima, već će spajati Jadransko more sa Beogradom i Budimpeštom – kazao je Mandić.\nOn je, takođe, kazao da će „nova vlast graditi hidroelektranu “Komarnica” i “Buk Bijela”, ističući da EPCG nema većeg “strateškog partnera od Srbije, koja diktira ekonomski tempo regiona i u drugim oblastima”.


FoNet portal :: Pretraga / tagId=45845\nTag: briselski sporazum, Pogodaka: 29\nPoštovati Briselski sporazum\nNovi napadi Aljbina Kurtija na Briselski sporazum i Zajednicu srpskih opština (ZSO) i to uoči devete godišnjice potpisivanja ovog dokumenta potvrda je da u Prištini, na čelu sa Kurtijem, ne postoji ni promil volje da se preuzete obaveze ispune, ocenio je danas direktor Kancelarije za Kosovo i Metohiju Petar Petković.\nPremijerka Ana Brnabić izjavila je danas u razgovoru sa novoizabranom specijalnom predstavnicom i šeficom Misije privremene administracije Ujedinjenih nacija na Kosovu (UNMIK) Karolinom Zijade da je Srbija spremna za nastavak dijaloga sa Prištinom i ukazala na neophodnost da Kosovo ispuni obaveze preuzete Briselskim sporazumom.\nParalelne institucije neukinute\nRaskid Briselskog sporazuma?\nSrbija bi mogla da raskine Briselski sporazum, zato što Zajednica srpskih opština nije formirana ni posle skoro devet godina od njegovog zaključenja, ocenio je bivši sudija Vrhovnog suda Zoran Ivošević u autorskom tekstu za "Danas".\nKurti inspiriše Vučića\nKurtijevo odbijanje organizacije referenduma na teritoriji Kosova jednostavno je negacija realnosti, ocenila je predsednica nevladine organizacije Evropski pokret Srba sa Kosova i Metohije Rada Trajković ističući da je Kurtijevo ignorisanje Briselskog sporazuma inspirisalo Vučića da i on počne da razmišlja o podrivanju prethodnih sporazuma.\nOsmani nije čula poruku SAD\nZamenom teza da bi formiranjem Zajednice srpskih opština na Kosovu bila formirana Republika Srpska, Vjosa Osmani je pokazala da nije "pazila na času" kada su iz Stejt departmenta i ambasade SAD u Prištini nedvosmisleno poručili da ta zajednica mora da se formira, izjavio je direktor Kancelarije Vlade Srbije za KiM Petar Petković.


Besplatna verzija ima mnogo otvorenih opcija i sa Besplatnim PRO Planovima takođe. Cene su niske u poređenju sa pogodnostima koje dobijete (Odlično). Različiti ljudi mogu iskoristiti ono što dobiju od ove alatke. Definitivno preporučujem!\nPomaže u zakazivanju objava koje treba da budu podeljene na više naloga društvenih medija i to štedi vreme potrebno za logovanje na svaki nalog posebno i postavljanje istog sadržaja svuda. Ovo je od velike pomoći kada je nekome potrebna pauza ali mora da održi svoj posao/blog aktivnim putem naloga društvenih medija. Za to moramo napraviti raspored datuma i vremena u koje sadržaj treba biti objavljen na određenom nalogu. Može upravljati i odgovarati na komentare dobijene za objavu, prilikom korišćenja PRO plana.Opcija ponavljanja objave je sjajna za korišćenje kada korisnik treba da objavi istu informaciju nalik reklami o svom poslovanju na određeni vremenski period.\nJedna od opcija koja mi se zaista dopada je prigodan kalendar događaja sa opcijom objavljivanja unapred pripremljenog sadržaja. Kada je sav sadržaj lepo isplaniran, možete biti sigurni da nijedan praznik ili poseban događaj nećete propustiti. Uz to, sve moje objave će biti objavljene - ako je to potrebno, na sve mreže istovremeno jer će aplikacija automatski poslati objavu svim grupama ili profilima pretplatnika. Super niska cena za PRO - Nalog Vam daje pristup nekim od dodatnih opcija, a ako ne želite da platite 1,4$ mesečno za PRO - i dalje lako možete objavljivati objave preko besplatnog naloga kao


Robot i 400 kamera u Kolubari - Dnevni list Danas\nPočetna » Ekonomija » Robot i 400 kamera u Kolubari\n2Piše: FoNet 12. septembra 2018. 16.48 Izmenjeno: 17.15\nVrednost ovog robota je 24 miliona dinara, a njegovim korišćenjem se štedi na vremenu koje je potrebno za taj postupak za 30 odsto, saopštila je danas EPS.\nU „Metalu“ su istakli i važnost prese koja je jedinstvena u Srbiji zbog mogućnosti savijanja profila od 50 milimetara čeličnog lima.\nZavršena je prva faza radova, vrednosti između 45 i 47 miliona dinara, a trenutno 120 kamera pokriva delove RB „Kolubara“.\nPlan je da do kraja 2020. godine u sistemu radi oko 400 kamera, kojima će biti pokriveni svi vitalni delovi „Kolubare“, čime se olakšava rad zaposlenima, podiže bezbednost i sprečavaju krađe materijlanih dobara, dodaje se u saopštenju.\nInvestiramo u sve delove sistema, podižemo efikasnost i unapređujemo poslovanje. U toku je konkurs za prijem 163 stručnjaka i očekujemo da ćemo dobiti najbolje mlade inženjere koji će nastaviti da doprinose modernizaciji i uvođenju najmodernijih tehnologija, rekao je Grčić.\nFoto: Danilo Mijatović – EPS\nRudarski basen „Kolubara“ godišnje proizvede oko 30 miliona tona uglja iz kojih se u EPS elektranama u ogranku TENT proizvede više od polovine srpske struje.\nGrčić je izneo uverenje i da će sledeće godine biti završen projekat koji će obezbediti da se iz „Kolubare“ isporučuje ugalj ujednačenog kvaliteta, što će omogućiti uštede od 10 odsto uglja u termoelektranama i pouzdaniji rad termo blokova.\nHomogenizacija je deo prvog „zelenog projekta“ u EPS, ukupne vrednosti oko 180 miliona evra, dodaje se u saopštenju.\neps, kolubara metal, milorad grcic, robotBeograd\n12. septembra 2018. u 19.20\nEh, kad će da izmisle robota koji peče roštilj? Stalno su mi prsti reš prepečeni…\npetar damic kaže:\nNa cetri mesta po pola kile prasetine, dva roze namestaja , belo i sifon.. Jel treba piksla?


Republika / (FOTO EKSKLUZIVA) VETAR U LEĐA PRED LIBEREC: "Delije" spremile SPEKTAKULARNU koreografiju na "Marakani"!\nAtmosfera na meču Crvena zvezda-Spartak Trnava\nFudbaleri Crvene zvezde od 18:55 dočekuju Slovan iz Libereca na stadionu "Rajko Mitić" u drugom kolu grupe L Lige Evrope, a "Delije" su se potrudile da pruže pomoć vojim ljubimcima uprkos činjenici da će duel biti odigran bez prisustva publike zbog pandemije koronavirusa.\nNavijači aktuelnog srpskog šampiona pripremili su koreografiju na severnoj tribini, a kako ona izgleda možete pogledati na fotografiji.\nKoreografija "Delija" pred okršaj sa Česima\nPodsetimo, klub iz Ljutice Bogdana je u prvoj rundi poražen od Hofenhajma u Nemačkoj (0:2), dok je Slovan upisao minimalnu pobedu nad Gentom.\nDirektan prenos meča obezbeđen je na RTS-u i Areni.\nFK Crvena zvezda Crvena zvezda Zvezda FK Slovan Liberec Liga Evrope Fudbal Sport


Erdogan: Novi Pazar, moj zavičaj, moj najmiliji grad... - Sputnjik Srbija\n21:08 29 Oktobar 2020\n© REUTERS / Marko Djurica © REUTERS / Marko Djurica\n15:01 11.10.2017 (osveženo 15:08 11.10.2017) Preuzmite kraći link\n„Čuvaćemo naše prijateljstvo“, poručio je Erdogan, koji je na ovacije Novopazaraca odgovorio tako što je predsedniku Srbije Aleksandru Vučiću stegao i visoko podigao ruku.\n„Nadam se da nas nacije neće odvajati, već da će nas Srbija spajati“, rekao je turski predsednik.\n„Ova jaka veza pozitivno se odrazila i na razvoj naših bilateralnih odnosa“, rekao je Erdogan i podsetio na pesmu „kad pogledam sa bedema, vidim divan grad…“\n„Novi Pazar, moj zavičaj, moj najmiliji grad, njega krase manastir Sopoćani i stara tvrđava, a najlepša je Altun-alem džamija“, primetio je Erdogan.\nRadićemo, dodao je, na povećanju prosperiteta Srbije i Novom Pazaru kao važnom delu ove zemlje.\nOn je istakao da je predsednik Srbije Aleksandar Vučić pravi i skreni prijatelj Turske i podsetio da je bio jedan od prvih koji je pružio podršku institucijama Turske u noći kada je u toj zemlji pokušan puč.\nErdogan je, pozivajući na slogu, rekao da su za „svaki haos i sukob koji je nastao na Balkanu sa provokacijama spoljnih sila“ najveći ceh uvek plaćali ljudi koji u tom regionu žive.\n„Koliko god budete jedinstveni i složni, koliko god budete živeli kao braća, toliko ćete biti sigurniji i bolje ćete živeti“, rekao je Erdogan.\n„Bićemo jaki i čvrsti, bićemo braća i čuvaćemo naše prijateljstvo“, poručio je turski predsednik.\nVučić u Novom Pazaru: Znam da neću biti pozdravljen ni upola kao Erdogan\nImam dovoljno hrabrosti i čiste savesti da mogu da izađem pred vas i kažem vam da sam radio i radiću u najboljem interesu i vas i svakog građanina Srbije, bez obzira na veru i naciju, poručio je danas predsednik Srbije Aleksandar Vučić građanima Novog Pazara u zajedničkom obraćanju sa turskim predsednikom Redžepom Tajipom Erdoganom.\n„Znam ja da ovde neću biti pozdravljen ni upola kao Redžep Tajip Erdogan, ali imam dovoljno hrabrosti i čiste savesti da mogu da izađem pred vas i da kažem da sam radio i radim najbolje što mogu i što umem u vašem interesu i interesu svih građana Srbije, bez obzira na veru i nacionalnu pripadnost“, rekao je predsednik Vučić.\nZahvalio je Erdoganu što misli na stanovnike koji ovde žive i želi da pomogne koliko i mi želimo i hoćemo.\n„Naš je posao da radimo koliko možemo i razvijamo sve delove Srbije i da ulažemo sve više novca“, rekao je predsednik i najavio projekat izgradnje puta Požega — Boljare.\nNarod sa slikama Redžepa Tajipa Erdogana prilikom njegove posete Novom Pazaru.\n„Naš je posao da pravimo puteve, bolnice, vrtiće i škole i to ćemo nastaviti da radimo i ne postoji ništa važnije od toga“, poručio je srpski predsednik.\n„Živelo srpsko-tursko prijateljstvo. Živela Srbija“, pozdravio je Vučić Novopazarce.\nerdogan, Novi Pazar\n21:06 Društvene mreže kažnjavaju „verbalni delikt“ sovjetskog tipa


RT: Pakistan pozvao na ukidanje sankcija Iranu zbog globalne pandemije koronavirusa\nRT: Pakistan pozvao na ukidanje sankcija Iranu zbog globalne pandemije koronavirusa\nPremijer Pakistana Imran Kan pozvao je na ukidanje sankcija koje predvode SAD prema susednom Iranu, kako bi Teheran mogao bolje da se izbori sa zdravstvenom krizom izazvanom koronavirusnom. Poziv je usledio nakon što je iranski predsednik Hasan Rohani pisao Kanu, tražeći pomoć u rešavanju epidemije koronavirusa, koja je za sada u Islamskoj Republici odnela najmanje 1.433 života.\n"Naglasio bih i insistiram da međunarodna zajednica ukine sankcije Iranu", rekao je Kan novinarima.\n"Veoma je nepravedno da se sa jedne strane bore sa ovako velikim izazovom, dok su sa druge suočeni sa međunarodnim sankcijama", naglasio je Kan.\nIranski ministar spoljnih poslova Mohamad Džavad Zarif saopštio je u utorak da američke sankcije umanjuju sposobnost Teherana u borbi protiv pandemije Covid-19.\nPakistan ima zajedničku granisu sa Iranom u dužini od 960 km. Pakistan je do sada testirao 3.410 osoba zbog sumnje na koronavirus, sa 461 pozitivnim rezultatom i najmanje dva smrtna slučaja.\nImran Kan i Donald Tramp, foto: © Reuters/ Jonathan Ernst / RT/ vostok.rs\nOdržana video konferencija ministara odbrane Rusije i Srbije\nMinistar odbrane Aleksandar Vulin danas je preko video linka razgovarao sa ministrom odbrane Ruske Federacije generalom armije Sergejom Šojguom, kome je preneo zahvalnost za pomoć koju je Ruska Federacija...


KULTURO, LAKU NOĆ: Nova ministarka biće Aja Krtolica – Jung?! – Gerila\nGerila > Politika > KULTURO, LAKU NOĆ: Nova ministarka biće Aja Krtolica – Jung?!\nobjavljeno na Mar. 26, 2018 u 11:32 am\nAna Brnabić trebalo bi danas (ponedeljak) da počne razgovore sa Aleksandrom Vučićem o rekonstrukciji Vlade i tema će biti čak devet ministarskih pozicija, tvrde politički izvori.\nOni kažu da je tačan spisak tih devet pozicija poznat samo premijerki, koliko god da su mediji spekulisali o imenima i resorima. Izvesno je pak, nagoveštavaju sagovornici, da ovako masivan broj kadrovskih rešenja o kojima će se razgovarati, znači da vanrednih izbora sigurno neće biti barem do proleća 2019.\nU tih devet pozicija, prema našim sagovornicima, svakako su dva ministra koja imaju ozbiljne zdravstvene probleme. Međutim, rekonstrukcija neće biti u pravcu izbacivanja iz vlade socijalista Ivice Dačića, zaključuju oni, dok je sam Dačić odbacio rekonstrukciju kao političku temu vrednu pažnje.\nPodsetimo, nakon beogradskih izbora 4. marta pojavila su se brojna nagađanja ko može biti zamenjen u Vladi i šta je pravi cilj premijerke.\nPoznato je od ranije da je vodeći motiv Ane Brnabić da iz sektora evrointegracija pomeri ministarku bez portfelja Jadranku Joksimović, čijim je učinkom nezadovoljna kao i manjkom respekta prema funkciji premijerke. Mediji pak tvrde da je glavna meta rekonstrukcije potpredsednica Zorana Mihajlović, i to čak u meri da ona više ne bude ministarka, a navodno namera je da se njen resor građevine i infrastrukture razdvoji i da jedan deo postane novo ministarstvo na čijem čelu bi bio sadašnji beogradski funkcioner Goran Vesić.\nPROČITAJTE JOŠ: VUČIĆEVA PREDSTAVA ZA NAROD: SRBIJA VEĆ IGRALA PROTIV KOSOVA\nTakođe, potpredsednik Vlade i ministar policije Nebojša Stefanović demantovao je da njega zanima premijerska funkcija i naveo da mu to niko nije nudio. Upitan da li je tačno da je Brnabićeva postavila ultimatum – ili ona ili ministarka Mihajlović, Stefanović je odgovorio da premijerka ne komunicira na takav način i da ona nema problem da kaže ono što misli.\nOčekuje se da će neko od nestranačkih ljudi sa liste SNS za beogradske izbore svakako biti nagrađen mestom u Vladi, zbog izborne pobede. U tom kontekstu najčešće se pominje odlazak ministra kulture Vladana Vukosavljevića, koga bi mogla da zameni Aja Jung.\nPROČITAJTE JOŠ: KAMPANJA JE JEDNO, REALNOST DRUGO – METRO NE PRE 2027. GODINE\nTagoviaja jungana brnabićdevet ministaragoran vesićjadranka joksimovićnaprednjacirekontrukcijarekontrukcija vladeskupština srbijesnsvladavlada srbijevladan vukosavljevicvučićzorana mihajlovic\nLobiranje postaje legalno – uskoro novo zanimanje u Srbiji


Ognjen Kuzmić uspešno operisan - Sputnjik Srbija\n10:54 08 Avgust 2020\nOgnjen Kuzmić uspešno operisan\n13:32 17.07.2019 Preuzmite kraći link\nOperacija Ognjena Kuzmića koju je izvršio tim lekara Urgentnog centra završena je uspešno. Sanirane su maksilofacijalne povrede koje je košarkaš zadobio u nedelju u saobraćajnoj nesreći.\nKK Crvena zvezda obavestila je javnost da je operacija Ognjena Kuzmića koju je obavio tim lekara Urgentnog centra u sredu završena uspešno.\nKako se navodi u saopštenju na sajtu kluba, ovim hirurškim zahvatom otklonjene su teške maksilofacijalne povrede koje je Kuzmić zadobio.\nDodaje se da je ta operacija košarkaša Crvene zvezde bila je neophodna kako bi se polomljena gornja vilica i ostale povrede lica vratile u anatomsku poziciju, što je sa uspehom i urađeno, čime je omogućeno da Kuzmić može nesmetano da diše.\nOgnjen Kuzmić je i dalje stabilno, nalazi se u indukovanoj komi, a njegovo lečenje i oporavak u skladu su sa planovima lekarskog tima koji vodi brigu o njemu.\nKK Crvena zvezda nastaviće blagovremeno da obaveštava javnost o zdravstvenom stanju košarkaša, stoji na kraju saopštenja crveno-belih.\nkošarkaš, Ognjen Kuzmić


Marvo KW520 cena, cene Srbija, prodaja Beograd Novi Sad Niš\nMarvo KW520 cene\nEPonuda nije internet prodavnica već Vam omogućava da brzo i lako nađete Marvo KW520 po najjeftinijoj ceni. Naš cilj je da kupci budu što bolje informisani o ponudi Marvo KW520 na tržištu Srbije. Vrlo lako nalazite željeni proizvod za kategoriju Bežične tastature cene, ne morate da lutate od sajta do sajta za Marvo Bežične tastature, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Marvo KW520 sa PRODAVCEM. EPonuda ne može da garantuje potpunu tačnost specifikacije i slika za Marvo KW520. Pre kupovine, podatke za Marvo KW520 proverite na sajtu PROIZVOĐAČA.


Iz budžeta Kantona Sarajevo 150.000 KM za 24 organizacije i udruženja iz oblasti zdravstva - Klix.ba\nIz budžeta Kantona Sarajevo 150.000 KM za 24 organizacije i udruženja iz oblasti zdravstva\n27.2.2008. u 11:57\nMinistar zdravstva u Vladi Kantona Sarajevo Mustafa Cuplov potpisao je danas s predstavnicima 24 neprofitne organizacije i udruženja iz oblasti zdravstva na području Kantona Sarajeva ugovore o finansiranju i sufinansiranju njihovog rada.\nZa te svrhe izdvojeno je 150.000 KM, a radi se o iznosima izdvojenim iz budžeta KS-a za ovu godinu. Novac je dobilo 11 udruženja koji su i ranije surađivali s Vladom KS-a, a 13 udruženja je ove godine prvi put potpisalo ugovor o finansiranju i sufinansiranju njihovog rada. Najveći odobreni pojedinačni iznosi su 30.000, a najmanji 2.000 KM.\nMinistar Cuplov je istaknuo da se radi o nastavku suradnje s nevladinim sektorom i udruženjima koja se bave problemima zdravstva stanovništva te da odobreni iznosi tek djelomično prate programe koji su ponuđeni javnim pozivom. Bitan segmet u određivanju sume novca i podršci je kvalitet dosadašnje suradnje i rezultati.\n"Sredstva koja izdvajamo za ovu namjenu nisu dostatna, ali to je ono što u ovom trenutku možemo izdvojiti. Projekti koje vode ove organizacije pomažu oficijelnom zdravstvenom sektoru u segmentu koji, zbog sistema uslovljenog nekim zakonskim rješenjima, nismo u mogućnosti da obuhvatimo", kazao je ministar Cuplov i zahvalio svim organizacijama za stručnu, organizacionu i svaki drugi oblik pomoći i suradnje.\nOn je istaknuo da se tokom godine prati rad udruženja koja su dobila novac za pomoć u radu, a oni na kraju godine podnose izvještaj o utrošku novca.\nSuradnja s nevladinim sektorom iz oblasti zdravstva bit će nastavljena i poboljšana u nekim oblastima u smislu pomoći kod nabavke opreme udruženjima koja to nisu u mogućnosti.


БРАЋО СРБИ ДОЛАЗИМО – Православни добровољци кренули у Србију да помогну - Јадовно 1941. - КУЛТУРА СЈЕЋАЊА\nBRAĆO SRBI DOLAZIMO – Pravoslavni dobrovoljci krenuli u Srbiju da pomognu\nRuska crkva će pomoći ugroženim u poplavama u Srbiji. Danas su u Srbiju otputovali pravoslavni dobrovoljci, koji će u Beogradu kupiti humanitarnu pomoć i odvesti je u potopljene krajeve, saopšteno je u odelu Sinoda za crkvene dobrotvorne svrhe.\nKako nam je telefonom rekla milosrdna sestra Polina Jufereva, koja se nalazi u sastavu delegacije Ruske pravoslavne crkve, više od 30 hiljada ljudi je već napustilo potopljene krajeve, ali „mnogi još uvek nisu evakuisani i pomoć je potrebna ljudima u teško dostupnim mestima“.\nSaradnici odela Sinoda planiraju da u Beogradu kupe humanitarnu pomoć i da je što pre odvezu u ugrožene krajeve.\n„Stanovništvo aktivno učestvuje u spasavanju, ljudi pomažu i slanjem SMS. U pomoć je pristiglo 12.000 dobrovoljaca, koji su napravili branu u Beogradu. U gradu se nalazi mnogo evakuisanih iz ugroženih krajeva i imaju sve što im je neophodno“, rekla je sestra Jufereva po dolasku u Beograd.\nRuska pravoslavna crkva u Beogradu je za tri dana sakupila značajnu količinu hrane i dečje odeće. „Sve to ćemo poslati ugroženima na teritoriji Valjevske eparhije. Ambasada Ruske Federacije u Srbiji će obezbediti transport pomoći“, rečeno je u Sinodu. U ruskoj crkvi u Beogradu se sada formiraju odredi ruskih volontera, a grupa, koju su nazvali „Ruska pravoslavna garda“, će pomagati ugroženima na teritoriji Valjevske eparhije.\nHumanitarna pomoć u Moskvi se može odneti u srpsku ambasadu. Adresa: Mosfiljmovska ulica, br. 46. U ambasadi skupljaju nove dušeke, odeću, krevete na rasklapanje, pelene, lekove i sredstva za higijenu.\nNešto ranije se Srpska pravoslavna crkva obratila s pozivom svim vernicima i onima koji nisu ravnodušni, da pomognu i donesu odeću, veš i ostalo što je potrebno nastradalim u katastrofalnim poplavama. U dva prethodna dana u beogradskim crkvama je sakupljeno i predato ugroženim 47 tona humanitarne pomoći.


Javni poziv opštinama i gradovima za prijavu projekata – Radio Televizija 022 – Stara Pazova\nJavni poziv opštinama i gradovima za prijavu projekata\nMinistarstvo državne uprave i lokalne samouprave uputilo je i ove godine opštinama i gradovima javni poziv za prijavu projekata koje će, u potpunosti ili delimično, finansirani Budžetski fond za lokalne samouprave sa 489.365.000 dinara.\nMinistar Branko Ružić kaže da je ove godine obezbeđeno 50 odsto više novca za te namene, odnosno za Fond iz kojeg se finansira izgradnja infrastrukture, uvođenje e-uprave ili organizacija kulturnih, turističkih i sportskih manifestacija od značaja za lokalne sredine.\nNovina je ove godine što će biti finansirani i projekti čiji je cilj smanjenje rizika od klimatskih promena i elementarnih nepogoda, kazao je Ružić, podsetivši na velike poplave s kojima smo se suočili u prethodnoj deceniji.\n“Zato deo sredstava usmeravamo na preventivno delovanje, kako bismo zaštitili imovinu i lokalnih samouprava i građana” rekao je Ružić i pozvao sve opštine i gradove da prijave projekte.\nGradovi i opštine mogu prijaviti četiri vrste projekata –\none koji unapređuju kvalitet života građana i građanki i doprinose lokalnom ekonomskom razvoju i zapošlavanju, projekte koji doprinose bržem uvođenju e-uprave i savremenih informacionih tehnologija, projekte organizacije kulturnih sportskih, turističkih i drugih manifestacija, te one kojima se preventivno deluje na smanjenju rizika od klimatskih promena.\nRok za prijavu projekta je do 1. april, javni poziv je objavljen u Službenom glasniku, a sve neophodne informacije za učešće na javnom pozivu, javni poziv i potrebni obrasci mogu se preuzeti sa sajta Ministarstva.\nRužić: Za projekte na lokalu 50 odsto više sredstava\nTagbranko ruzic budzet finansije fond infrastruktura javni poziv kultura projekat samouprava sredstva


Bugarski odgovor na pandemiju: Bacanje novca u prazno | ResPublica\nBugarska ekonomija opala je za 10% u drugom kvartalu godine, izveštava Nacionalni statistički institut (NSI).Period april-jun bio je najteži za zemlju u uslovima pandemije. Vlada je 13. marta proglasila vanredno stanje u pokušaju da zaustavi širenje virusa, blokirajući niz preduzeća. Potpuno je zaustavljen rad svih restorana, velikih tržnih centara. zabranjena su turistička putovanja i odmori, obustavljen niz usluga, zatvorena su pozorišta i bioskopi, muzeji, koncertne i sportske dvorane, fitnes centri i banjski kompleksi. Transport je izgubio svoje putnike.\nU periodu april - jun, statistika je merila pogoršanje svih makroekonomskih pokazatelja. Finalna potrošnja smanjena je za 2,1%, investicije su smanjene za 7,9%, izvoz roba i usluga smanjen je za 22,1%, a uvoz za 20,4%.\nBugarska je, međutim, izbegla dvocifreni godišnji ekonomski pad - za razliku od mnogih drugih zemalja u Evropi. Bruto domaći proizvod (BDP) u drugom tromesečju, u odnosu na isti kvartal 2019. godine, smanjio se za 8,5%. - ispod prosečnog pada evropskih ekonomija, koji je iznosio 14,1%, prema podacima Eurostata.\nBugarski proizvođači komponenata za automobilsku industriju bili su teško pogođeni. U Bugarskoj postoji više od 40 fabrika koje su kooperanti evropskih giganata u automobilskoj industriji. Zbog kolapsa svetske prodaje automobila, mnogi su proizvodni pogoni u Evropi bili zatvoreni, uglavnom u Nemačkoj, a to je dovelo do obustave rada na nekoliko nedelja mnogih njihovih bugarskih kooperanata. Desetine hiljada radnika pušteno je na plaćeno ili neplaćeno odsustvo.\nMnoge mašinske kompanije takođe su se privremeno zaustavile - zbog blokiranih isporuka u zemlje poput Rusije i Italije, koje su takođe zatvorile svoje granice u martu i aprilu. Nakon toga, predviđeni „zeleni koridori“ predviđeni za međunarodni transport robe u Evropi omogućili su kompanijama da relativno normalno počnu da rade u uslovima koronavirusa.\nNajviše je pogođen uslužni sektor, a najviše su stradala mala preduzeća. 13. marta, bukvalno za jedan sat svi restorani u zemlji, frizeri, teretane, pozorišta, bioskopi, tržni centri bili su zatvoreni. Ovo je dovelo do gubitka na 103.000 radnih mesta u aprilu i maju. Nezaposlenost u Bugarskoj skočila je na 9% - sa 6,2% na početku godine. Nakon toga, od juna, sramežljivim otvaranjem letne turističke sezone, stopa nezaposlenosti počela je da opada i u avgustu je dosegla 7,5%.\nSnažno pogođeni sektor turizma ima ogromnu "zaslugu" za rast nezaposlenosti. Krajem marta hotelijeri i turističke agencije ostali su bez kupaca zbog prekida avionskih letova i zatvorenih granica mnogih zemalja. Ni sektor nije mogao da računa na bugarske turiste, nakon što je proglašena vanredna situacija gotovo do kraja maja, zabranjeno je putovanje u zemlju u turističke svrhe.\nTek u julu obnovljeni su neki avionski letovi sa stranim turistima do bugarske crnomorske obale. Međutim, njihovo smanjenje je ostalo više od 80% do kraja sezone. Tradicionalna tržišta poput Velike Britanije, Rusije, Izraela, Nemačke ovog ljeta nedostajala su na Bugarskom moru. Dve trećine hotela u velikim odmaralištima Sunčev breg, Zlatni pesoci i Albena uopšte se nisu otvorili. Međutim, odobrena državna subvencija od 35 eura za svakog stranca koji je stigao čarter letom za Bugarsku nije uspela. Samo mali hoteli i pansioni uživali su u dobroj zauzetosti - uglavnom od bugarskih turista.\nNedelju dana nakon proglašenja vanrednog stanja 13. marta, bugarski premijer Bojko Borisov najavio je antikrizni paket vredan 4,5 milijardi leva (2,25 milijardi evra). Pet meseci kasnije, velika većina ovih sredstava i dalje je samo obećanje na papiru.\nJedna od prvih mera bilo je pružanje 700 miliona leva (350 miliona EUR) državnoj Bugarskoj razvojnoj banci, sa kojom bi ona trebala biti garant za komercijalne banke u cilju dodeljivanja jeftinih kredita pogođenim kompanijama i radnicima puštenim na neplaćeno odsustvo.\nMera je naišla na žestoku kritiku poslovne zajednice i građana koji su očekivali da će se kasnije otplaćivati grantovi umesto zajmova. Od 200 miliona leva (100 miliona EUR) namenjenih za beskamatne kredite zaposlenima na neplaćenom odsustvu i ljudima sa slobodnim profesijama kojima je teško da ih praktikuju, samo 70,7 miliona leva je isplaćeno krajem avgusta (35, 4 miliona evra) na oko 17.000 ljudi. Maksimalna pomoć u okviru ovog programa je 4.500 leva ili 2.250 eura.\nPodrška malim i srednjim preduzećima sa garantovanim kreditima države sa niskim kamatama započela je tek u julu i trenutno su dodeljena sredstva vrlo mala. Izmenom budžeta izdvojeno je milijardu leva (500 miliona EUR) za spašavanje radnih mesta u privatnom sektoru. U tu svrhu pokrenut je možda najveći antikrizni program, gde država preuzima isplatu 60% od zarade radnika.\nPoslovna zajednica nije bila oduševljena. Kompanije, čija je delatnost blokirana restriktivnim merama, nisu mogle da plate niti jedan lev kako bi zadržali svoje zaposlene. Značajno je da je do sada samo 20% budžeta utrošeno za ovu vrstu podrške. Od septembra, šema koja je stekla popularnost kao "60 na 40", postala je "80 na 20", tj. država će pružiti veću podršku, ali samo za dva najugroženija sektora - turizam i autobuski prevoz.\nVladajuća koalicija GERB-a i Ujedinjenih patriota preduzela je još jednu kontroverznu antikriznu meru - smanjenje PDV-a na restoranske usluge sa 20 na 9%. Bugarska je bila jedna od retkih zemalja u EU sa paušalnom stopom PDV-a (Porez na dodatu vrednost) od 20% za svu robu i usluge, sa izuzetkom turističkog smeštaja, oporezovanog sa 9%. Vlada je objasnila da će smanjenjem stope za hranu i bezalkoholna pića restorani moći da generišu veću zaradu, a to će nadoknaditi gubitke zbog zatvaranja na dva meseca tokom vanrednog stanja.\nVeliki deo društva, kao i mnogi ekonomisti i finansijeri, bili su revoltirani ovim poštovanjem države prema sektoru koji je poznat kao jedan od najsivijih u bugarskoj ekonomiji. Čak je i ministar finansija rekao da ne podržava tu meru, ali ona je donesena većinom u parlamentu koja je važila do kraja 2021. godine.\nOdlaganje otplate bankarskih kredita - najefikasnija mera?\nMoratorijum na otplatu zajma uveden je za period od 6 meseci u aprilu. Do septembra su kompanije i domaćinstva odložile obaveze prema bankama za 9,061 milijarde leva (4,5 milijardi EUR). Više od 14.100 kompanija odložilo je isplate od gotovo 7 milijardi leva (19% svih kredita koje banke daju kompanijama). Nešto više od 93.000 pojedinaca ima odložene rate u iznosu od 2 milijarde leva, što je 8,3% od svih zajmova koje daju banke domaćinstvima.\nIstovremeno, drastično kasne očekivane dotacije iz različitih evropskih programa. Vladi je trebalo nekoliko meseci da neiskorišćeni novac iz evropskih programa odobren godinama usmeri na mere dizajnirane posebno za koronavirus. Već u maju 27.000 mikro i malih kompanija prijavilo se za grantove do 10.000 leva (5.000 EUR), ali prijave nekih od njih još uvek su u fazi razmatranja. Bespovratna sredstva za srednja preduzeća takođe kasne - njihov zahtev za raspodelu 200 miliona leva započeo je tek u avgustu.\nCelo leto nije mogla da započne odobrena šema vaučera za podršku turizmu, prema kojoj država subvencionira jednonedeljni odmor u Bugarskoj sa 210 leva (105 evra). Vlada je ozbiljno ograničila opseg ove mere i napravila je besmislenom u praksi. Vaučeri su dostupni samo zdravstvenim radnicima, policajcima i ostalom osoblju koje je na frontu uključeno u borbu protiv KOVIDA-19. Uz to, moći će da se odmore samo u malom broju državnih odmarališta.\nU međuvremenu, Bugarska je potresena od političkih protesta koji ne jenjavaju već tri meseca. Od početka jula, hiljade nezadovoljnih građana protestovalo je i marširalo svake noći u Sofiji i drugim većim gradovima, tražeći ostavku premijera Bojka Borisova i glavnog tužioca Ivana Geševa. Pod pritiskom protesta i zahteva za ostavkama, kabinet Borisova pribegao je izdašnim dodatnim transferima stotina miliona leva državnim strukturama, opštinama i raznim grupama porezkih obveznika. Često se ti izvanredni troškovi opravdavaju korona krizom, ali svima je jasno da je vodeći razlog sticanje simpatija i vremena.\nIznenađujuće, vlada je odlučila da poveća za 30% plate više od 33.000 zaposlenih u državnoj administraciji. Odlučeno je da se dodeli dodatak od 50 leva tokom tri uzastopna meseca - avgusta, septembra i oktobra, najvećoj socijalnoj grupi u Bugarskoj - penzionerima, koji broje preko 2,1 miliona ljudi.\nSa novom školskom godinom, vlada je povećala i iznos pomoći roditeljima dece do 14 godina koja mora da uče od kuće zbog karantina. Ako su ovi roditelji primorani da odu na neplaćeno odsustvo da bi se brinuli o svojoj maloj deci i pomogli im u učenju na daljinu, mesečno će primati 610 leva (305 eura) - isto koliko iznosi minimalna plata u Bugarskoj ili 915 leva ( 457 eura) ako imaju dvoje ili više dece. U aprilu i maju ova podrška iznosila je 375 leva i iskoristilo ju je skoro 2.000 porodica.\nDo sada, zahvaljujući prilivu novca za zarade, dodatke i penzije, domaća potrošnja u celini ostaje gotovo na nivou prošlogodišnje i uglavnom podržava formiranje bruto domaćeg proizvoda. Čini se da su vladini buferi počeli da se iscrpljuju kada je u pitanju uzimanje spoljnog zajma. Vlada je 15. septembra izdala obveznice na stranim tržištima u iznosu od 2,5 milijardi eura.\nVladina taktika za rešavanje problema izaziva sve više kritika. NVO Institut za tržišnu ekonomiju (IPE) upozorava na opasan prelazak na "varljivo razumevanje da se Bugarska može oporaviti od krize i krenuti ka brzom ekonomskom rastu samo merama za fiskalno stimulisanje domaće potražnje".\n"Pir nakon kuge", tako je Bugarska trgovinska i industrijska komora (BTIK) od 1. avgusta utvrdila povećane plate zaposlenih u državnoj administraciji. "Svima je jasno da vladajuća koalicija želi da osvoji više glasova na predstojećim izborima. Međutim, opterećenje budžeta dodatnim troškovima, uključujući ilegalno povećanje plata zaposlenih u napumpanoj državnoj administraciji, bez postojanja e-vlade i bez skraćivanja administrativnog aparata, ugrožava čitav državni budžet u uslovima opadajuće ekonomije, zatvaranja preduzeća "i smanjenje međunarodnih tržišta", upozorio je BTIK.\nSituacija deluje alarmantno. I postoje jasni signali da će ekonomska zima biti duga i teška - ne samo za Bugarsku ili Evropu, već i za čitav svet. Ovo zahteva reformu. Pitanje je postoje li u Bugarskoj političke snage koje to mogu učiniti.


Po prijavi NUNSa kazna za TV Happy - Ozonpress :: internet portal\nSavet Regulatornog tela za elektronske medija (REM) danas je izrekao meru upozorenja Televiziji Hepi zbog kršenja Zakona o elektronskim medijima i Pravilnika o zaštiti ljudskih prava u oblasti pružanja medijskih usluga.\nNa sednici Saveta REM-a zaključeno je da je televizija Hepi pozivanjem gledalaca da dostave saznanja o „kriminalnim radnjama sudije privrednog suda u Pančevu i njenog supruga“ povredila dostojanstvo ličnosti i učestalim ponavljanje poziva započela vođenje kampanje.\nTV Hepi je u obavezi da po dobijanju odluke Saveta REM upozorenje objavi, a očekuje se da ovaj pružalac medijske usluge uputi izvinjenje sudiji privrednog suda u Pančevu i njenom suprugu, navodi se u saopštenju Saveta REM-a.\nDanašnjoj sednici Saveta REM-a prisustvovali su i predstavnici TV Hepi (Milomir Marić) i Nezavisnog udruženje novinara Srbije (Svetozar Raković) koje je podnelo prijavu protiv TV Hepi zbog kršenja Zakona o elektronskim medijima i povrede Pravilnika o zaštiti ljudskih prava u oblasti pružanja medijskih usluga.\nNUNS je u prijavi (8. oktobra), naveo da je TV Hepi, 2. i 3. oktobra, povredila član 47 Zakona o elektronskim medijima, kao i članove 2, 4, 5, 7, 8, 11 i 26 Pravilnika o zaštiti ljudskih prava u oblasti pružanja medijskih usluga. U dva dana, u kontinuitetu, TV Hepi je emitovala kajron u kome je bez ikakvih ponuđenih dokaza optužila Sperancu Jančić, predsednicu Privrednog suda u Pančevu, da “kontinuirano sprovodi organizovani kriminal”. TV Hepi je uz to pozivala gledaoce da ovoj televiziji dostave sva saznanja o navodnim nezakonitim postupcima sudije Jančić i njenog supruga.\nNUNS je ukazao da je prema članu 2 Zakona o elektronskim medijima „pružalac medijske usluge dužan da prilikom proizvodnje i emitovanja programskih sadržaja poštuje ljudska prava korisnika medijskih usluga, učesnika u programu ili lica na koje se odnosi objavljena informacija“.\nTakođe, NUNS je u prijavi protiv TV Hepi naveo da se u Pravilniku o zaštiti ljudskih prava u oblasti pružanja medijskih usluga ističe da ako se u „programu objavljuje informacija u vezi sa kojom određeno lice ima opravdan interes da se izjasni, a naročito ako se iznose navodi o nestručnosti, nemoralnom ili nezakonitom postupanju ili je reč o raspravi koja uključuje sukob mišljenja ili stavova, pružalac medijske usluge je dužan da pruži mogućnost tom licu da odgovori na objavljenu informaciju, odnosno da učestvuje u raspravi na ravnopravan način“.\nNaročito nije dozvoljeno, kaže se u Pravilniku, „prikazivanje jednostranih napada na lice, niti vođenje dugotrajnih ili ponavljanih kampanja u vezi sa pojedinim licem bez relevantnih novih podataka koji bi opravdali produženo ili ponovljeno izveštavanje o istoj ličnosti, događaju ili pojavi“.


PROFIT OD PRIVATNOSTI: Google može da prati svaki vaš korak iako ste isključili lokaciju | SecuritySEE.com\nNaslovna Menadžment GDPR PROFIT OD PRIVATNOSTI: Google može da prati svaki vaš korak iako ste...\n„Google je naveo korisnike da veruju da bi promena njihovog naloga i podešavanja uređaja omogućila da zaštite svoju privatnost i kontrolišu kojim ličnim podacima kompanija ima pristup“.\nVašington DC, Teksas, država Vašington i Indijana najavili su u ponedeljak najnoviju tužbu protiv tehnološkog giganta navodeći da je Google obmanuo korisnike nezakonitim prikupljanjem podataka o njihovoj lokaciji čak i kada su verovali da je takva vrsta praćenja onemogućena.\n„Google je naveo potrošače da veruju da bi promena njihovog naloga i podešavanja uređaja omogućila da zaštite svoju privatnost i kontrolišu kojim ličnim podacima kompanija može da pristupi“, rekao je državni tužilac Karl Racine. „Istina je da, uprkos Google-ovim izjavama postoji sistem koji omogućava sistematsko praćenje korisnika i ubiranje profita od njihovih ličnih podataka“.\nRacine je opisao Google-ove prakse privatnosti kao „smele lažne prezentacije“ koje potkopavaju i ugrožavaju privatnost potrošača. Njegova kancelarija je počela da istražuje kako Google rukuje podacima o lokaciji korisnika nakon što je izveštaj Associated Press-a 2018. otkrio da su mnoge Google aplikacije na iOS-u i Android-u beležile podatke o lokaciji čak i kada su korisnici izabrali opcije privatnosti koje eksplicitno kažu da je praćenje isključeno ili onemogućeno. AP je koordinirao sa istraživačima IT nauka na Prinstonu kako bi potvrdio svoje nalaze.\n„Google stranica za podršku na ovu temu se oglasila: „Možete da isključite Istoriju lokacija u bilo kom trenutku. Kada je Istorija lokacija isključena, mesta na koja idete se više ne čuvaju“, preneo je AP. Kako kaže tužilac „To nije istina. Čak i kada je Istorija lokacija pauzirana, neke Google aplikacije automatski skladište vremenski označene podatke o lokaciji bez pitanja.“\nU tužbi se tvrdi da je Google kreirao sistem za praćenje lokacije koji korisnici ne mogu da isključe pri čemu je obmanuo korisnike o tome kako podešavanja privatnosti mogu da zaštite njihove podatke u aplikacijama i na nivou uređaja na Android-u.\nZakon o zaštiti potrošača (CPPA) zabranjuje obmanjujuće i nesavesne poslovne prakse, a kancelarija tužioca Racina sprovodi sudsku zabranu protiv Google-a i nastoji da primora kompaniju da isplati profit koji je ostvarila od nezakonitog prikupljanja korisničkih podataka – obmanom potrošača o njihovoj privatnosti.\nPrethodni članakISTINA – IZAZOV: Procena rizika i najčešće identifikovani problemi u kompanijama\nSledeći članakNEDELJA PRIVATNOSTI PODATAKA 2022: Koje lekcije nismo naučili?


Poseban zakon o Moravskom koridoru u skladu s Ustavom - B92.net\nBeograd -- Iz Ministarstva graðevinarstva, saobraæaja i infrastrukture navode da je poseban zakon o Moravskom koridoru u skladu s Ustavom Srbije.\n"Cilj donošenja zakona o utvrðivanju javnog interesa i posebnim postupcima radi realizacije projekta izgradnje infrastrukturnog koridora E-761, deonica Pojate-Preljina, jeste efikasnija realizacija ovog projekta, uz poštovanje Ustava Republike Srbije i važeæih zakona", navelo je Ministarstvo povodom saopštenja organizacije "Transparentnost Srbija".\nMinistarstvo podseæa da Ustav Srbije dozvoljava moguænost da se pojedini odnosi urede i donošenjem posebnog zakona kojim æe na drugaèiji naèin, u odnosu na opšte zakone, biti ureðena konkretna materija. "Konkretno, predloženim zakonom se ureðuju pitanja eksproprijacije, poreza i doprinosa, primene meðunarodnih standarda i javnih nabavki".\nPrepoznajuæi strateški znaèaj Moravskog koridora, Vlada Srbije odluèila je da ove oblasti, koje su ureðene u nekoliko zakona, objedini u jednom, posebnom zakonu, u cilju efikasnije primene, a time i efikasnije realizacije projekta, kaže se u saopštenju i dodaje da ovakav pristup nije nepoznat u našem zakonodavstvu, kao i u uporednom pravu, a takoðe ovo nije prvi put da se za realizaciju jednog projekta donosi poseban zakon.\nNapominje se da se posebnim zakonom reguliše i optimalan naèin finansiranja i plaæanja za realizaciju izgradnje Moravskog koridora.\n"Ovaj projekat je veoma inženjerski zahtevan, sastoji se iz nekoliko komponenti, kao što je izgradnja auto-puta, a paralelno s tim regulacija Zapadne Morave tj. izgradnja novih i rekonstrukcija postojeæih nasipa za odbranu od poplava, izgradnja obaloutvrda i regulacija ostalih vodotokova, kao i izgradnja telekomunikacionog koridora duž ovog auto-puta", navelo je Ministarstvo.\nKad je reè o eksproprijaciji, kaže se u saopštenju, pristup da se posebnim zakonom utvrdi javni interes sadržan je kao moguænost i u Ustavu, a ova moguænost je korišæena i u nekoliko posebnih zakona, kao što je na primer Zakon o putevima.\nNajveæa izmena u predloženom zakonu u odnosu na opšti postupak propisan Zakonom o eksproprijaciji i Zakonom o opštem upravnom postupku jeste u skraæivanju rokova za postupanje, a polazeæi od znaèaja projekta i iskustva sa sprovoðenjem eksproprijacije na drugim velikim infrastrukturnim projektima, navelo je Ministarstvo.\n"Naglašavamo da je osnovno ustavno naèelo i naèelo sadržano u Zakonu o eksproprijaciji - da vlasniku eksproprisane nepokretnosti pripada naknada u visini tržišne vrednosti nepokretnosti - potvrðeno i predloženim zakonom za Moravski koridor, èime se takoðe opovrgava tvrdnja da se ovim zakonom 'nanosi udarac jedinstvu pravnog poretka'", saopštilo je Ministarstvo graðevinarstva, saobraæaja i infrastrukture.\nPodseæamo, NVO "Transparentnost Srbija" se oglasila danas. U saopštenju se navodi da "Usvajanjem posebnog zakona radi izgradnje tzv. Moravskog koridora biæe zadat još jedan udarac jedinstvu pravnog poretka a naroèito sistemu javnih nabavki u Srbiji".


Više visokih zvaničnika iz tog južnog ukrajinskog grada osumnjičeni su da su proneverili sredstva namenjena za obnovu autoputa i lokalnog aerodroma, saopštio je Ukrajinski nacionalini biro za borbu protiv korupcije (NABU).\n"U toku su pretrage u kući i kancelariji Truhanova", navodi se u saopštenju.\nUkrajinske vlasti često su na meti kritika zbog, kako se ocenjuje, nedovoljnih napora u borbi protiv korupcije u toj bivšoj sovjestskoj republici čija je ambicija da uđe u Evropsku uniju.\nVeć nekoliko dana stotine demonstranata protestuju u glavnom gradu Kijevu i traže od vlade da pokaže rezultate u borbi protiv korupcije. Oni traže da se pored biroa za borbu protiv korupcije ustanovi i specijalni nezavisni sud zadužen za slučajeve korupcije, što takođe traže i zapadne zemlje.\nUkrajinski predsednik Petro Porošenko u petak je izjavio da će osnovati Specijalni sud iduće godine.\nBorbu protiv korupcije, što je bila jedna od glavnih zahteva pokreta Majdan koji je završio početkom 2014. svrgavanjem bivšeg ukrajinskog predsednika Viktora Janukoviča, takođe traže zapadne zemlje koje podržavaju Ukrajinu i koje su joj dale znatnu finansijsku pomoć poslednjih godina.\nUkrajinski zamenik ministra odbrane koji je zadužen za javne nabavke uhapšen je 11. oktobra zbog navoda o proneveri od gotovo pet miliona evra. Nijedan visoki ukrajinski zvaničnik međutim nije bio osuđen za korupciju od početka Porošenkovog mandata.\nOPASNA LUKAŠENKOVA ODLUKA Policija će moći da koristi BOJEVU MUNICIJU protiv demonstranata


Imlek predstavio Moja Kravica Junior mleko sa Optivita kompleksom - Hello! magazin\nPovodom predstavljanja novog na tržištu Moja Kravica Junior mleka, jedinstvenog zahvaljujući Optivita kompleksu, koji blagotvorno utiče na pravilan rast i razvoj dece, Imlek je organizovao konferenciju za medije na kojoj se veliki broj predstavnika medija upoznao sa novim proizvodom.\nMoja Kravica Junior mleko obogaćeno je Optivita kompleksom – kompleksom vitamina B grupe i vitaminima A, D3 i E, koji se najbolje apsorbuju u organizmu ukoliko se konzumiraju sa mlekom. Ovo mleko posebno je kreirano za decu, i namenjeno je njihovom pravilnom rastu i razvoju. Zahvaljujući svojim sastojcima, Optivita kompleks pospešuje rast zuba i jača kosti, osnažuje imuni sistem, potpomaže razvoj i funkcionisanje nervnog sistema i povoljno utiče na vid i zdravlje kose i kože. Moja Kravica Junior mleko namenjeno je prvenstveno mališanima, ali i svima onima koji žele da ojačaju svoj imuni sistem i pruže mu vitamine i ostale sastojke koji doprinose normalnom funkcionisanju organizma.\nU samo jednoj šolji mleka nalazi se 30 odsto dnevnih potreba za kalcijumom, koji je esencijalan za formiranje kostiju kod dece i tinejdžera. Moja Kravica Junior mleko obogaćeno je Optivita kompleksom vitamina, koji u kombinaciji sa kalcijumom iz mleka, dostižu pun efekat po organizam i obezbeđuju pravilan razvoj dece. Mleko je obavezno u ishrani dece kako bi osnažili organizam i snabdeli ga neophodnim sastojcima – istakla je Dr Mirjana Mićović, pedijatar.\ndr Mirjana Mićović pedijatar, Slobodan Srećković, regionalni direktor marketinga Imleka, Ivan Zorić, tehnolog Imleka\n– Zahvaljujući temeljnim istraživanjima koja redovno sprovodimo, prateći svetske trendove i osluškujući potrošače, odlučili smo se da roditeljima ponudimo posebno mleko obogaćeno sastojcima koji obezbeđuju pravilan rast i razvoj dece. Ponosni smo na ovaj proizvod i verujemo da će postati omiljen, kako kod dece, tako i kod svih onih koji žele da ojačaju imuni sistem i povedu računa o zdravoj ishrani – izjavio je Slobodan Srećković, regionalni direktor marketinga Imleka.\nPredah od roditeljskih obaveza: Jelena i Novak na koncertu Džošue Bela


Počeo G-7 u Karbis Beju – na stolu brojne teme, u fokusu posledice pandemije - Izazov\nPočeo G-7 u Karbis Beju – na stolu brojne teme, u fokusu posledice pandemije\nRadio-televizija Srbije\t 11. juna 2021. 18:52\nOvaj samit je prvi koji se održava uživo od izbijanja pandemije. Britanski premijer ugostio je lidere Sjedinjenih Država, Francuske, Nemačke, Italije, Japana i Kanade. Tu su i čelnici Evropske unije, i lideri Južne Koreje, Južne Afrike, Australije i Indije kao gosti.\nZa američkog predsednika, italijanskog i japanskog premijera, ovo je prvo učešće na samitu G-7. Za nemačku kancelarku i možda za francuskog predsednika, reč je o poslednjem ovakvom skupu.\n"Ovo je velika razlika, ponovo jedni drugima vidimo lica. Moramo da naučimo lekcije iz pandemije. Moramo da učinimo sve da se naše ekonomije oporave. Ne smemo ponoviti greške iz 2008. Ujedinjeni smo u viziji za čistiji i zeleniji svet", poručio je britanski premijer Boris džonson.\nBrojni su bilateralni susreti. Za prvi sa Bajdenom, Džonson je rekao da je pokazao da su odnosi dve zemlje neuništivi. Od američkog predsednika dobio je bicikl od 6.000 dolara, napravljen u Americi.\nU razgovoru sa japanskim kolegom Sugom, podržao je japanske napore da se Olimpijske igre održe bezbedno.\nUoči samita, Džonsona kritikuje Makron, jer ne ispunjava dogovor o Bregzitu na Severnu Irsku. Osim pandemije, razgovaraće se i o klimatskim promenama, a trgovina i oporezivanje su visoko na dnevnom redu.\n"Jedna od tema biće kako ponovo pokrenuti svetsku ekonomiju i naravno da sam srećna što je ovde američki predsednik. Snažno ćemo podržati multilateralizam, što će dovesti do spora sa Rusijom, a u nekim aspektima i sa Kinom", navela je nemačka kancelarka Angela Merkel.\nSvetske lidere primiće britanska kraljica Elizabeta Druga, a okupiće se i oko roštilja na plaži. Obezbeđenje je na visokom nivou, britanski ratni bodovi patroliraju obalom, raspoređeno je 6.500 hiljada policajaca.\nTu su i demonstranti koji od najmoćnijih na svetu traže brze i prave odgovore.


Vlasotince: Na dnevnom redu Skupštine izbor novih direkora Kulturnog i Sportskog centra - juGmedia\nPredsednik Skupštine opštine Vlasotince Milan Jović sazvao je 2. sednicu Skupštine u ponedeljak od 15 sati u bioskopskoj sali Kulturnog centra Vlasotince, a na dnevnom redu će se naći 46. tačaka.\nNa dnevnom redu će se između ostalog naći predlozi Rešenja o prestanku mandata predsednika i članova Opštinske Izborne komisije opštine Vlasotince i imenovanju novog predsednika i članova Opštinske izborne komisije opštine Vlasotince, u stalnom sastavu, kao i Odluke o potvrđivanju mandata odbornika Skupštine opštine.\nOdbornici će glasati o razrešenju zamenika Opštinskog pravobranioca opštine Vlasotince, kao i o postavljanju Opštinskog pravobranioca opštine Vlasotince.\nJoš jedna od tačaka biće i predlog Rešenja o prestanku funkcije vršioca dužnosti direktora SRC „Vlasina“ Vlasotince“, kao i imenovanje vršioca dužnosti direktora SRC „Vlasina“ Vlasotince.\nNa dnevnom redu naći će se i predlog Rešenja o razrešenju direktora Kulturnog centra Vlasotince, i imenovanje vršioca dužnosti direktora KC Vlasotince.\nTakođe, jedna od tačaka biće i prestanak mandata članova Upravnog odbora PU „Milka Dimanić“ Vlasotince i imenovanju novih članova, ali i prestanak mandata članova Upravnog odbora Turističke organizacije opštine Vlasotince i imenovanju novih članova, i prestanak mandata člana Upravnog odbora Sportsko rekreativnog centra „Vlasina“ Vlasotince i imenovanju novog člana.


Radnički sa Mladim radnikom za odbranu Kupa - Sportske vesti - Savremenisport.com\nNaslovna :: Sportske vesti ::\tRadnički sa Mladim radnikom za odbranu Kupa\nRadnički sa Mladim radnikom za odbranu Kupa\nRukometašice Radničkog su prošle sezone osvojile prvi trofej u nedugoj istoriji kluba, Kup - grupa Zapad. I ove godine su se izborile za priliku da odbrane osvojeni pehar u utorak 19. januara u SBB hali Jezero, a prepreka na tom putu će im biti tradicionalno neugodna ekipa Mladog Radnika iz Radinca, sa kojom su u prošlosti vodile neizvesne bitke.\nNakon svih dešavanja sa kovid virusom, predstoji nam finalna utakmica sa ekipom Mladog Radnika. Ime i istorija kluba za koji se borimo nam ne dozvoljavaju da kalkulišemo nakon svega što se dešavalo u bliskoj prošlosti. Treniramo punom parom i pokušaćemo svim silama da ne dozvolimo mladoj ekipi iz Radinca da se razigra na našem terenu i nadamo se da će trofej ostati u našem gradu, kao i da će nam ova utakmica odlično doći kao uvertira za nastavak prvenstva gde nas očekuje velika borba, najavio je finalni susret pomoćni trener Radničkog Vladimir Mladenović.\nLider poklekao u Kragujevcu\nPočetak utakmice je zakazan za 19:30 časova, a pravdu će deliti sudijski par Dragana Bulatović-Janićijević iz Kragujevca i Maja Đorđević iz Jagodine.


Svi mostovi u vlasništvu grada\nZakon o glavnom gradu, na koji se čeka već pet godina, trebalo bi da do kraja oktobra uđe u skupštinsku proceduru. Zakonom će glavni grad dobiti poseban status, kao što ga imaju druge prestonice u Evropi. Najznačajnije je što će „uvećati“ svoju imovinu i na sve mostove, reke i regionalne puteve ...\nUslov za izbore su i novi zakoni\nB92 - 12.10.2007\nBeograd -- Ministarstvo za državnu upravu i samoupravu završilo jedan od četiri zakona neophodnih za održavanje lokalnih izbora. Ministar Milan Marković izjavio je da je to ministarstvo završilo jedan predlog zakona o teritorijalnoj organizaciji i da bi trebalo sledeće nedelje da ode u proceduru.\nAlimpić: Izabran sam po zakonu\nNovi predsednik Skupštine grada Beograda Zoran Alimpić ocenio je juče da su primedbe opozicije u republičkom parlamentu na proceduru izbora novog predsednika i zamenika Skupštine Beograda, očekivane, ali ne i opravdane. On je ponovio da je dogovor koji je napravljen između Demokratske stranke, ...\nKao da je tu i Bogdanović\nZoran Alimpić izabran je juče za novog predsednika Skupštine grada, čime će, prema zakonu, do sledećih lokalanih izbora obavljati i poslove u nadležnosti gradonačelnika. Rođeni Pančevac, kao trogodišnjak postao je Beograđanin.\nAlimpić predsednik Skupštine grada\nBeograd -- Odbornici Skupštine Beograda izabrali su danas tajnim glasanjem Zorana Alimpića za predsednika gradskog parlamenta. Za izbor Alimpića glasao je 51 odbornik od 57 prisutnih, a odbornici Srpske radikalne stranke napustili su sednicu pre početka glasanja.\nOdbornici Skupštine grada izabrali su danas tajnim glasanjem Zorana Alimpića za predsednika gradskog parlamenta. Za izbor Alimpića glasao je 51 odbornik od 57 prisutnih, a odbornici Srpske radikalne stranke napustili su sednicu pre početka glasanja.


Ostaće u klubu samo pod jednim uslovom! - Sportske novosti\nNaslovna Košarka Novosti Košarka Ostaće u klubu samo pod jednim uslovom!\nOstaće u klubu samo pod jednim uslovom!\nEkipa Barcelone se polako priprema za narednu sezonu.\nIako ih očekuje ACB playoff, oni bez obzira na rezultat imaju već određene planove za narednu godinu.\nPodsećamo da će Kevin Seraphin napustiti klub, dok će to najverovatnije učiniti i Thomas Heurtel ako ne pronađu top klasu plejmejkera, a sudbina Jake Blažiča zavisiće od rostera koji se bude formirao na leto.\nChris Singleton ima ugovor još nekoliko meseci, a na leto bi bio slobodan igrač, međutim klub ne želi tako lako da ga se odrekne.\nNavodno Barca želi da produži saradnju sa njim uz značajnu redukciju njegove plate. On je trenutno najplaćeniji u ovom klubu sa oko 1.8 miliona, a jedini uslov da ostane u klubu je da prihvati smanjenje plate za sledeću sezonu.\nPrethodni tekstTalentovani fudbaler stigao u Barselonu\nSledeći tekstKupovi širom Evrope se završavaju


Javna ustanova „Gradski muzej Mirko Komnenović i galerija Josip Bepo Benković“ u saradnji sa Ministarstvom kulture Crne Gore organizuje manifestaciju Dani evropske baštine 2019 ,sa programom pod nazivom „Boka na pozornici Evrope“.\nOvaj značajni događaj za našu ustanovu i cijelu kulturnu javnost Crne Gore će se organizovati u botaničkoj bašti Gradskog muzeja Mirko Komnenović u Herceg Novom,dana 27. septembra 2019. godine sa početkom u 18.00 časova.\nDani evropske baštine koji se obilježavaju u 50 država potpisnica Evropske konvencije o kulturi, bazirani su na promociji lokalnih vještina, tradicije, arhitekture i umjetnosti, koji čine zajedničku evropsku baštinu.\nPokrenuta 1985.godine u Francuskoj, manifestacija je organizovana kao zajednička inicijativa Evropske Komisije i Savjeta Evrope od 1999. godine, a obilježava se u septembru mjesecu, sa više od 70 000 događaja organizovanih širom Evrope. Dani evropske baštine omogućavaju građanima da istraže širok spektar kulturnih dobara kroz niz tematskih događaja besplatnih za posjetioce, što pomaže rasvjetljavanju skrivene istorije ljudi i mjesta koji su pomogli u uobličavanju kulture i baštine Evrope.\nCiljevi manifestacije bazirani su na povećanju razumijevanja zajedničke evropske prošlosti,uvažavanju tradicionalnih vrijednosti i podsticanju novih inicijativa iz oblasti konzervacije i edukacije, a njen plan – evropski karakter doprinosi zbližavanju naroda Evrope, kroz širenje zajedničkih kulturnih vrijednosti.


Maksim Avramović osvojio bronzanu medalju na EP u Sočiju\nMladi bosanskohercegovčki karatist Maksim Avramović, član KK Slavija iz Istočnog Sarajeva, osvojio je bronzanu medalju u kadetskoj konkurenciji u kategoriji do 70 kg na 45. evropskom prvenstvu u ruskom Sočiju.\nOd ostalih bh. predstavnika, koji su nastupili prvog dana takmičenja, Anja Lolić (KK Energija, Banja Luka) osvojila je peto mjesto (do 54 kg), dok su Josipa Adžić (KK Viktorija, Žepče) i Eldar Kršo (KK Olimp, Sarajevo) zauzeli sedma mjesta.\nU nedelju nastupaju mlađi seniori (U21).\nDelegacija Karate saveza BiH na EP broji 39 članova.\nOdržano polaganje za viša zvanja u KK “Hasen Do”\nOdržano polaganje za učenička karate zvanja kluba “Hasen Do”


eKapija | Torlak van igre i za uslužnu proizvodnju vakcine\nIzvor: Danas | Petak, 27.11.2020.| 10:37\nIz dana u dan raste broj kompanija koje su napravile vakcine protiv kovida 19, a Srbija je, prema za sada dostupnim informacijama koje je saopštio predsednik države Aleksandar Vučić pre dve nedelje rezervisala 1,8 miliona doza vakcine, od čega deo od američke kompanije Fajzer (Pfizer), a deo preko svetskog sistema nabavke vakcina Kovaks (Covax).\nPrema predsednikovim rečima, Srbija će nastojati da do kraja godine nabavi "bar milion doza" vakcina, koje će biti date na prvom mestu medicinskom osoblju, te da će vakcine biti kupljene koliko god da koštaju.\nRuski istraživački centar Gamalej objavio je pre nekoliko dana da njihova vakcina protiv Covid-19 uspešna u 95% slučajeva.\nOhrabrujuće vesti dan pre toga stigle su i sa Oksfordskog univerziteta koji je najavio da bi do kraja naredne godine u saradnji sa kompanijom Astra Zeneka mogao da proizvede do tri milijarde doza vakcine, koje bi koštale svega tri do četiri dolara po dozi.\nNaučnici sa Oksforda rekli su da je njihova vakcina pokazala uspešnost od 70%, ali da bi moglo da se očekuje da bude i do 90%.\nPre toga, farmaceutska kompanija Moderna je objavila da je njihova vakcina efikasna u 94% slučajeva, a njena cena bi bila negde između 32 i 37 USD po dozi.\nVest je stigla nedelju dana nakon što su Fajzer i Bajontek objavili da se njihova vakcina protiv Kovida 19 približno slično efikasno pokazala na ispitivanju koje je tokom leta sprovedeno na više od 43.000 ljudi.\nOva vakcina koštala bi 20 USD, dok bi ona koju su najavili iz kompanije Džonson i Džonson (Johnson & Johnson) bila upola jeftinija – 10 USD.\nKoliko je Srbija i od kojih proizvođača tačno naručila vakcina u ovom trenutku, kao i koliko je novca za to izdvojeno u budžetu za ovu i narednu godinu, dnevni list Danas piše da nisu saznali iz Ministarstva zdravlja.\nPoslednje su informacije koje je predsednik Srbije saopštio "da su obezbedili 1,8 miliona doza najverovatnije Fajzer vakcina za ovu i narednu godinu".\nPrve doze vakcina, najavio je Vučić pre dve nedelje, u Srbiji bi bile dostupne do kraja decembra, a prema njegovoj izjavi od pre dva dana, u pitanju je kontigent od bar milion doza.\nNekoliko dana pre prve Vučićeve izjave premijerka Ana Brnabić rekla je da je ugovor sa Fajzerom potpisan, ali i da postoji mogućnost da se obezbedi dodatnih dva miliona doza.\nKonkurencija za nabavku vakcina je već sada žestoka, pa su neke od ekonomski najjačih i najvećih zemalja unapred kupile dovoljno vakcina za svoje kompletno stanovništvo.\nDruge, poput Indije i Brazila u kojima postoje fabrike za proizvodnju ili koje učestvuju u kliničkim ispitivanjima su na osnovu toga obezbedile dovoljan broj doza, dok će ostalima biti teže da se snabdeju.\nI Srbija je nekad imala moderni institut Torlak, koji je proizvodio vakcine, ali stručnjaci napominju da je stanje u ovoj ustanovi takvo da ona ne može ni mnogo jednostavnije i uhodanije vakcine da proizvede, a ne neko od cepiva za kovid-19.\nKakvo je stanje, piše Danas, "možda pokazuje i to što ovom listu na Torlaku na pitanja o njihovoj osposobljenosti da eventualno po licenci neke od svetskih farmaceutskih kuća pokrenu proizvodnju vakcine za kovid – nisu ni odgovorili".\n- Za tako nešto nema vremena, jer taj transfer tehnologije traje, neophodno je da postoji kapacitet na nivou zemlje, sve je to proces kojem treba dosta vremena i tehnologije. Ono što bi Torlak mogao da radi to je prepakivanje ili punjenje nečije vakcine, ali je i to pitanje, jer su njihovi kapaciteti limitirani, a ovde je reč o masovnoj vakcinaciji - kaže za Danas konsultant za javno zdravlje Dragoslav Popović.\nKako dodaje, Torlak nam duguje i vakcine protiv gripa za ovu godinu.\n- To je tehnologija stara 50 godina, koju Torlak koristi poslednjih 20 ili 30 godina, pa i tu kasnimo, a sada imamo situaciju sa pandemijom, gde je vreme bitno - ističe Popović.\nOvaj stručnjak inače savetuje da se "ne trči i ne reaguje svaki put kada se nova vakcina pojavi", jer će se u narednim nedeljama pojaviti još njih.\nRazlike u cenama koje smo do sada čuli on objašnjava drugačijim tehnologijama, ali i time što privatni sektor koji je puno uložio želi da mu se nešto vrati.\nTo je razlog zbog kojeg, kako on kaže, svi proizvođači vuku za rukav potencijalne kupce.\n- Međutim, dobra je stvar ono što radi Kovaks, koji je 12. novembra otvorio globalni tender, koji bi trebalo da uvede red kada je reč o cenama. Neki od proizvođača će sigurno korigovati cene, jer je to ogroman naručilac, koji ide na više od dve milijarde doza - napominje sagovornik danasa.\nPopović podseća da je razlika među vakcinama, samim tim i cenama i ta što svaka izlazi kao poseban proizvod, te da svaka nova tehnologija ima svoju cenu.\n- Vakcina koju su najavili Astra Zeneka i Oksford slična je ruskoj vakcini, obe se zasnivaju na relativno poznatoj tehnologiji i to bi trebalo da budu vakcine po pristupačnoj ceni. One koje se baziraju na oslabljenom virusu isto tako. S druge strane, prvi put se pojavljuju proizvodi poput vakcina Fajzera i Moderne, to je nešto što nemamo sa čim da poredimo - naglašava Popović.\nFajzerova i Modernina vakcina, napominje on, zahtevaju uslove čuvanja na jako hladnom tokom distribucije (naročito Fajzerova) i to košta.\nPopović podseća još da mnoge svetski poznate i velike farmaceutske kompanije još nisu objavile da imaju vakcinu, ali da će narednih nedelja svakako to uraditi i da je i to jedan od razloga zbog kog ne treba žuriti sa kupovinom.\n- Globalni prioritet je ono što je Kovaks obećao a to je da krajem prvog tromesečja naredne godine 3% populacije svake zemlje bude vakcinisano, gde bi se pokrilo zdravstvo, socijalne službe, oni koji pomažu pacijentima. Onda nakon toga još 17% populacije bi se vakcinisalo, stariji od 65, oni sa hroničnim oboljenjima, ugrožene grupe - kaže sagovornik lista.


Dr Kisić: 143 osobe koje su juče potvrđene kao pozitivne, do tad su se kretale i širile virus – Borba\nDr Kisić: 143 osobe koje su juče potvrđene kao pozitivne, do tad su se kretale i širile virus\nBeograd, 08.04.2020. - Zamenica direktora Instituta za javno zdravlje "Milan Jovanovic Batut" Darija Kisic Tepavcevic govori na konferenciji za novinare o situaciji u vezi sa korona virusom, danas u Palati Srbija u Beogradu. U protekla 24 sata u Srbiji su od posledica korona virusa umrle cetiri osobe dok su lekari registrovali jos 219 zarazenih. (BETAPHOTO/VLADA SRBIJE/SLOBODAN MILJEVIC/MO)\nEpidemiolog dr Darija Kisić Tepavčević je gostujući u Novom jutru na TV Pink objasnila da je za sprečavanje širenja korona virusa ključno da se svako vodi pretpostavkom da ima virus u sebi i da može da zarazi nekoga i da se u skladu sa tim ponaša.\n– Početak leta nije period kada očekujemo epidemiju respiratorne infekcije, međutim, vidimo da Kovid-19 ne reaguje tako i da se velikom brzinom širi čim se stvore uslovi za to – rekla je Kisić Tepavčević.\n– Više od 140 osoba koje su juče potvrđene kao pozitivne su sve do juče normalno funkcionisale, kretale se, bile u kontaktu sa drugim ljudima i širili su virus. Zato je važno da se svi ponašamo kao da smo potencijalni rezervoari zaraze – objasnila dr Darija Kisić Tepavčević.\nOkrivljeni za ubistvo košarkaša Jovanovića optužio načelnika da mu radi o glavi\nPutin: U mome okruženju ne može biti ljudi koji ne veruju u Rusiju\nOvi doktori stvarno znaju iznenaditi sa svojom ostroumnoscu.Odavno ja govorim ne treba pustati doktore blizu politike,pogubno je za njih,na kraju ni doktora ni piliticara.


Srpski tim je posle pobede u Zrenjaninu protiv višestrukih olimpijskih i svetskih šampiona pružio još jednu sjajnu partiju, a malo je nedostajalao da dođu i do još jednog trijumfa.\n"Pokazali smo da s dobrom odbranom možemo da ostvarimo pozitivan rezultat protiv svakoga. Imali smo dobre momente u napadu, ali odbrana je bila ključ svega, Cupara na golu, važan sedmerac Milosavljeva", rekao je španski stručnjak za sajt RSS-a.\nOn nije hteo da izdvaja nijednog igrača, jer, kako je naveo, bitan je tim i timski duh.\n"Bitno je da ko god da je na terenu, da li 50 minuta ili zbog jedne lopte, pruži sve od sebe. U takvoj situaciji i moj posao je lakši. Pokazali smo odlične partije protiv jednog super tima koji putuje na Svetsko prvenstvo u Egipat i siguran sam da će tamo uraditi nešto veliko", istakao je Đerona.\nSrbija u nastavku kvalifikacija za Evropsko prvenstvo 13. januara dočekuje Grčku u Zrenjaninu.\n"I... TO VAM JE TO!" Ameri željno iščekivali Jokićev odgovor o "novoj odbrani", a onda im je on u jednoj rečenici održao predavanje!


Evropa za građane i građanke: Istorija definiše našu budućnost\nCivilno društvo, Aktivnosti, Evropa za građane/ke, EU, Izdvajamo, Saopštenja | 04.04.2019\nPredstavnici Kancelarije učestvovali su na konferenciji „Evropa za građane i građanke – Istorija definiše našu budućnost“ (“Europe for Citizens – History defines our Future”), koja je održana 2. i 3. aprila u Briselu, u organizaciji Evropske komisije.\nSa izborima za Evropski parlament u maju 2019. godine ovaj dvodnevni događaj stavio je fokus na ulogu evropskih građana i građanki u definisanju budućnosti Evropske unije.\nU svom uvodnom obraćanju, Komesar za migracije, unutrašnje poslove i građanstvo, Dimitris Avrampoloulos posvetio je ovaj događaj svim građanima Evrope govoreći o skupu kao našem zajedničkom evropskom snu i našem zajedničkom putovanju, o putevima prošlosti koji služe kao izvor inspiracije za našu zajedničku budućnost. Prema komesaru Avramopoulosu, ključno pitanje je kako ojačati evropske vrednosti, dostignuća i identitet, a istovremeno zadržati ponos u vlastitom nasleđu. On je takođe istakao da nikako ne smemo da zanemarimo istoriju. Berlinski zid je pao pre 30 godina i ove godine se obeležava i 40 godina od prvih izbora u Evropskom parlamentu, ali borba za osnovne evropske vrednosti, za demokratiju, solidarnost i različitost traje do danas.\n"U ovim sve burnijim vremenima u kojima živimo, moramo nastaviti da odajemo počast borbama naših prethodnika", rekao je on.\nU uvodnom panelu g-din Avramopoulos, g-đa Vera Jourova, Komesar za pravosuđe, potrošače i rodnu ravnopravnost i Korina Kretu, Komesar za regionalnu politiku složili su se da građani Evrope imaju pravo da kažu kakvu budućnost EU žele u maju na izborima za Evropski parlament 2019. godine ali da je važno uvek imati na umu da istorija definiše našu budućnost samo ako je ignorišemo.\nDrugog dana konferencije, održane su dve radionice na temu evropskog sećanja - uloge sećanja i građanskog učešća u današnjoj i sutrašnjoj Evropi i na temu građanskog učešća - sa akcentom na značaj medijske pismenosti, suprotstavljanja dezinformacijama i važnoj ulozi organizacija civilnog društva u tome. Nakon toga usledile su diskusije o tome kako najbolje proširiti uticaj projekata koji se finansiraju u okviru programa „Evropa za građane i građanke“ i koje promene se mogu očekivati u novoj finansijskoj perspektivi 2021-2027.


Kurc započeo pregovore sa drugim partijama | Dunav.at\nLider Narodne partije Austrije (OVP), koja je pobedila na prevremenim parlamentarnim izborima, Sebastijan Kurc započeo je danas razgovore u cilju formiranja nove vlade sa Socijaldemokratskom partijom (SPO).\nLiderka SPO Pamela Rendi-Vagner prva je pozvana na razgovore od strane Kurca, koji je juče dobio od predsednika Austrije Aleksandera van der Belena mandat za vođenje razgovora o formiranju nove vlade.\nDolazeći na sastanak Rendi-Vagner je istakla da je SPO, kao drugoplasirana na izborima, prvi partner za razgovore. Najavila je da će u razgovoru sa Kurcom, koji se održava u četiri oka, zastupati iste pozicije koje je iznosila tokom predizborne kampanje.\nKurc je, primajući gošću, novinarima kazao da je cilj da se povrati „bolja politička kultura“ nakon prljave predizborne kampanje, kao i da osigura saradnju u parlamentu. On je istakao da želi da razgovara sa liderima svih parlamentarnih partija.\n– Sa svima ćemo razmotriti mogućnosti saradnje – istakao je Kurc dodajući da mu je cilj da vodi zemlju u dobru budućnost.\nTokom popodneva Kurc će se sastati sa liderom Slobodarske partije Austrije (FPO) Norbertom Hoferom. Sutra će primiti šefa Zelenih Vernera Koglera i liderku Neos Beate Majnl-Rajzinger. Tokom tih razgovora Kurc treba da utvrdi sa kojom partijom ima smisla započeti koalicione pregovore.\nSa svima, osim sa Neos-om, OVP može ostvariti stabilnu većinu u parlamentu. Tako Kurc može da formira koaliciju sa SPO, Zelenima, ili FPO. Spekuliše se da bi mogao da proba vladu sa Zelenima, ali najpre mora da približi dijametralno suprostavljene stavove dve stranke u brojnim oblastima.\nNova koalicija sa FPO je moguća varijanta, ali trenutno slobodarci žele da se od velikih gubitaka na izborima „oporave“ u opoziciji.\nKada je reč o saradnji sa SPO, Kurc izbegava „veliku koaliciju“, pošto je jednu takvu „srušio“, jer je došlo do zastoja u njenom radu zbog stalnih nesporazuma između dve najveće stranke u zemlji.\nMeđutim, u aktuelnoj konstelaciji, kada je OVP ostvarila veliku razliku prema SPO, a i socijaldemokrate izgubile veliki broj glasača, moguche je da će „crveni“ izaći u susret Kurcu po mnogim pitanjima, ali bi to dovelo do daljeg ugrožavanja pozicije unutar stranke Rendi-Vagner, koja sedi na „klimavoj“ liderskoj stolici.\nKurc poredio spasioce migranta sa krijumčarima ljudi\n“Ne može biti da par nevladinih organizacija minira jasan cilj šefova država i vlada 28 država Evrope. I to ne sa ciljem da spašavaju...\nU Beču otvorena dalmatinska ribarnica, riba stiže s Jadrana u roku od 24 sata\nAuthor EmaPosted on 17/01/2019 18/01/2019\nI Beč je dobio pristup Jadranskom moru. U Neubauu, jednom od prestižnih kvartova Beča, tek desetak minuta hoda od strogog centra grada, otvorena je...\nAmerika i Kina zaledili trgovinski rat, pokreću nove pregovore\nAuthor EmaPosted on 02/12/2018\nU saopštenju se navodi da se Trump saglasio da od 1. januara, kako je ranije planirano, neće uvoditi dodatne carine na kinesku robu. Peking...\nOvi klubovi imaju značajan doprinos očuvanja jezika i identiteta tih ljudi ali su oni i jedan vid povezivanja, kako sa državama svoga porekla, tako...\nPolovicu Beča čine zelene površine\nAuthor EmaPosted on 06/05/2019 06/05/2019\nIako je Beč grad koji dinamično raste te je proteklih godina doživio porast broja stanovnika koji odgovaraju broju stanovnika Graza, uspio je zadržati konstantan...\nSmanjen broj krivičnih djela, sajber kriminal u porastu\nAuthor EmaPosted on 25/03/2018 25/03/2018\nIzvještaj o krivičnim djelima za 2017.pokazuje da je došlo do smanjenja broja krivičnih djela za 5,1 odsto na ukupno 510.536 slučaja, što je najmanji...


IBE d.d., dobrodošao\nTehnička i organizaciona znanja, stečena tokom više od 70 godina rada, predstavljaju čvrste temelje koji omogućavaju našim stručnjacima da uspješno obavljaju složene inženjerske zadatke. Kao nosilac certifikata kvaliteta ISO 9001 puno pažnje posvećujemo kvalitetu svojih usluga.\nViše o kompaniji IBE\nIBE DONIRAO 65 LCD MONITORA\nU sklopu aktivnosti "Računala za socijalno ugrožene", IBE je udruzi "Duh vremena" donirao 65 korištenih LCD monitora. Donacije su bile posebno dobrodošle u vrijeme epidemije COVID-a, kada posao i školovanje od kuće zahtijevaju upotrebu računalne opreme, što je ponekad teško dostupno školama i drugim neprofitnim organizacijama. več...\nZAKLJUČENA IZGRADNJA NOVOG PROIZVODNO-SKLADIŠNOG OBJEKTA FRAPAK U KOMENDI\nInvestitor FRAPAK BEHEER B.V., međunarodni proizvođač i distributer plastične ambalaže, u Komendi je izgradio nov proizvodno-skladišni objekt, koji će se koristiti za proizvodnju i skladištenje plastične ambalaže. več...\nŽelite postati dio naše uspješne priče na području inženjerstva i arhitekture?\nKao nezavisna konzultantska kompanija aktivno učestvujemo u brojnim projektima u oblastima:\nPraćenje i detaljno proučavanje savremenih trendova omogućava nam da svakom klijentu pružimo najpogodniju uslugu, naravno, u skladu s njihovim željama i zahtjevima. S druge strane to znači da su naši stručnjaci specijalizirani za pojedinačne oblasti budući da samo tako možemo održati visok nivo kvaliteta naših usluga.


ЈЕДАН ОД НАЈМОЋНИЈИХ РУСА код Вучића!\nJEDAN OD NAJMOĆNIJIH RUSA kod Vučića!\nPredsednik Srbije Aleksandar Vučić poručio je danas da je zvanični Beograd ponosan na odnose Srbije i Ruske Federacije, koji su, kako je ocenio, najbolji u savremenoj istoriji.\nPredsednik Vučić je to rekao tokom sastanka sa predsednikom Državne Dume Federalne skupštine Ruske Federacije Vjačeslavom Volodinom sa kojim je razgovarao o odnosima dveju zemalja, srpskog Parlamenta i ruske Državne Dume.\n„Mi gajimo iskrene odnose prema Ruskoj Federaciji i ponosimo se našim prijateljstvom. Srbija je mala zemlja, ali je umela da sačuva svoju nezavisnost. Hvala Ruskoj Federaciji što nije na nas vršila pritiske i što nije podržala prijem takozvanog Kosova u UNESKO”, istakao je predsednik Vučić.\nPredsednik Državne Dume Vjačeslav Volodin zahvalio je predsedniku Vučiću na svemu što radi na jačanju odnosa Srbije i Rusije. On je naglasio da dva parlamenta ostvaruju uspešnu saradnju na bilateralnom planu, o čemu svedoči drugo zasedanje Komisije za saradnju između Narodne skupštine Republike Srbije i Državne Dume Ruske Federacije.\nDvojica zvaničnika razgovarali su o saradnji na ekonomskom planu i nastupu na trećem tržištu u namenskoj industriji, kao i o izgradnji infrastrukture.\n„Republika Srbija će raditi na jačanju privredne saradnje sa Rusijom, kako bismo iskoristili pogodnosti koje pruža Sporazum o slobodnoj trgovini”, istakao je predsednik Vučić.\nOn je predsednika ruske Državne Dume informisao o toku ekonomskih reformi i stvaranju poslovne klime u Srbiji i naglasio da su ruske investicije u Srbiji dobrodošle.\nPredsednik Vučić je zahvalio na dobrom aranžmanu u vidu nabavke vojne opreme koja je Republici Srbiji omogućila dugo očekivanu modernizaciju. „U oblasti odbrane obezbeđen je kontinuitet i novi kvalitet saradnje što se u značajnoj meri odražava na vojno-tehničku i vojno-vojnu saradnju”, zaklučio je predsednik Vučić, saopštila je Služba za informisanje predsednika Republike.\nMISTERIJA KUPLJENIH RAFALA U HRVATSKOJ\nKOŠMAR U MELBURNU


NACRT GRAĐANSKOG ZAKONIKA: Organizacije civilnog društva predlažu izmenu odredaba Nacrta GZ-a koje se odnose na udruženja, zadužbine i fondacije, jer ponuđena rešenja zadiru u pitanja slobode udruživanja građana/ki i bitno menjaju i ograničavaju prirodu, rad i delovanje organizacija civilnog društva. Navode i da Nacrt GZ nije usklađen sa drugim dokumentima Vlade RS značajnim za proces EU integracija i da se nedostaci GZ-a u delu koji se odnosi na udruženja, zadužbine i fondacije mogu pojaviti kao prepreka u ispunjavanju političkih kriterijuma za članstvo u EU, što je dodatni razlog da se isti otklone\nTACSO Resursni centar Građanskih inicijativa i Trag fondacija organizovali su 23. juna 2016. godine sastanak povodom informisanja javnosti i organizacija civilnog društva (OCD) o predlozima odredbi Nacrta Građanskog zakonika koje se odnose na udruženja, zadužbine i fondacije, koji je trenutno u proceduri javne rasprave.\n"Ponuđena rešenja u Nacrtu Građanskog zakonika zadiru u pitanja slobode udruživanja građana/ki i bitno menjaju i ograničavaju prirodu, rad i delovanje organizacija civilnog društva", navela je Selaković.\nPredloge za izmenu odredbi koje se odnose na definisanje pojma i delovanje zadužbina, njihovo registrovanje, organe koje treba da imaju, kao i komentare na predložene izmene predstavio je Vladimir Radojičić, menadžer programa javnih politika Trag fondacije. On je takođe naglasio da: "Nacrt GZ nije usklađen sa drugim dokumentima Vlade RS značajnim pre svega za proces EU integracija i da se nedostaci GZ-a u delu koji se odnosi na udruženja, zadužbine i fondacije mogu pojaviti kao prepreka u ispunjavanju političkih kriterijuma za članstvo u EU, što je dodatni razlog da se isti otklone."\nNaredni sastanak povodom predloga odredbi Nacrta Građanskog zakonika koje se odnose na udruženja, zadužbine i fondacije biće realizovan u sredu, 29. juna 2016. godine u Pres sali hotela Putnik u Novom Sadu (Ilije Ognjanovića 24), sa početkom u 11.30 časova.\nIzvor: Vebsajt Kancelarija za saradnju sa civilnim društvom, 24.06.2016.


Protesti demobilisanih boraca u Sarajevu, 19. maj 2016.\nPredstavnici demobilisanih boraca koji su u četvrtak protestovali širom Federacije Bosne i Hercegovine (FBiH), sa centralnim okupljanjem u Sarajevu, nakon sastanka sa čelništvom Vlade saopštili su da će u petak, 27. maja, biti održan sastanak timova, Vlade i svih koji učestvuju u donošenju odluka kako bi se napravio korak prema usvajanju Rezolucije na kojoj borci insistiraju.\nIz Vlade FBiH su dobili garancije da će izvršiti pritisak na Parlament da Rezolucija bude usvojena.\nBorci su tokom cijelog dana bili okupljeni ispred zgrade ove institucije tražeći da usvoji Rezoluciju u kojoj se nalazi jedinstven registar boraca, jedno boračko udruženje i borački dodatak. Pored Sarajeva, protesti su se održavali i u drugim gradovima na području Federacije BiH.\nU Sarajevu je bilo okupljeno oko 300 demobilisanih boraca. Prisutnima se, između ostalih, obratio Selvedin Bulbul koji je poručio da su prava ove populacije ugrožena. On je zatražio i smjenu ministra za boračka pitanja Salke Bukvarevića.\n"Bukvarević je za nas bivši ministar. Sram i stid da ga bude, da odmah podnese ostavku", rekao je Bulbul.\nNajveći broj demobilisanih boraca okupio se u Tuzli. Njih oko 500 blokiralo je ulaz u grad zbog čega je potpuno obustavljen saobraćaj prema drugim mjestima.\n"Ta država uopšte o nama ne brine. Ranjavan sam, na birou i nemam od čega živjeti", rekao je Almir Suljić.\n(Tuzla: Demobilisani borci blokirali put)\nProtesti su bili organizovani i u Zenici gdje se okupilo oko 500 demobilisanih boraca. Saopšteno je kako nemaju podršku drugih boračkih udruženja koja dobijaju novac iz budžeta.\nI na gradskom trgu u Bihaću bivši borci su ukazali na, kako su rekli, loš položaj, te zahtijevali da se ispune njihovi zahtjevi.\n"Ministar kaže da para nema a para ima. Onih 180 miliona što finansira udruženja, 550 navodno za zapošljavanje. Koga će on zaposliti. To su sve didovi, to je sve staro. I ko nije ranjen i invalid boluje od PTSP-a i raznih drugih bolesti", kazao je Senad Okugić.\nProtest boraca u Mostaru, 19. maj 2016.\nOko 30 bivših boraca, te nekoliko građana, okupilo se spontano na trgu ispred Gimnazije u centru Mostara, u znak podrške centralnom protestnom okupljanju boraca pred zgradom Vlade Federacije BiH u Sarajevu.\n"Zašto sam ja onda dospio? Za kontejnera i za smeća. Nizašta više. I bolje bi mi bilo da nisam bio dana u njoj. Bolje bih prošao", Meho Eminović, govori bivši borac Armije BiH.\nIstovremeno, lokalne vlasti i policija širom Zapadne Hercegovine zabranili su protesna okupljanja.\nZbog protesta boraca bili su blokirani i granični prelazi na sjeveru i jugu Bosne i Hercegovine. Sve proteste obezbjeđivale su jake policijske snage.\n(Izvještavaju: Ivan Katavić, Maja Nikolić, Šerif Babić, Dženita Duraković, Mirsad Behram)


Predsednik Nacionalnog saveta Nikolić razgovarao je u Moskvi sa potpredsednikom Vlade Ruske Federacije Dmitrijem Rogozinom - Kancelarija Nacionalnog saveta za koordinaciju saradnje sa Ruskom Federacijom i NR Kinom\nNaslovna » Aktuelnosti » Predsednik Nacionalnog saveta Nikolić razgovarao je u Moskvi sa potpredsednikom Vlade Ruske Federacije Dmitrijem Rogozinom\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je danas u Moskvi sa potpredsednikom Vlade Ruske Federacije i kopredsednikom srpsko-ruskog Međuvladinog komiteta za trgovinu, ekonomsku i naučno-tehničku saradnju Dmitrijem Rogozinom.\nU veoma prijateljskom i srdačnom razgovoru koji je trajao dva sata, predsednik Nacionalnog saveta Nikolić i potpredsednik Vlade Ruske Federacije Rogozin razmotrili su dosadašnju ekonomsku saradnju i otvoreno razgovarali o mogućnostima unapređenja odnosa naše dve zemlje.\nPredsednik Nacionalnog saveta Nikolić istakao je da je Srbija zainteresovana za snažnije prisustvo ruskog kapitala i veće učešće u procesu privatizacije u Srbiji. „Rusija mora biti strateški i ekonomski prisutna u Srbiji, mi možemo i moramo snažnije da sarađujemo“, naglasio je predsednik Nacionalnog saveta Nikolić, pozivajući rusku stranu da bude aktivnija u predlaganju zajedničkih projekata. Rusi i Srbi su vekovima prijatelji, naši politički odnosi su na izuzetnom nivou, lično se zalažem i da ekonomska saradnja dostigne taj nivo, istakao je Nikolić. Razgovarajući veoma otvoreno sa potpredsednikom Vlade Ruske Federacije Dmitrijem Rogozinom, predsednik Nacionalnog saveta Nikolić istakao je i da bi poboljšanje položaja srpskih radnika u Rusiji kao i mogućnost zapošljavanja srpskih studenata u Rusiji nakon završetka njihovih studija, predstavljalo značajan korak u pravcu investiranja u budućnost naših odnosa.\nPotpredsednik Vlade Ruske Federacije Dmitrij Rogozin pozvao je srpske zvaničnike da uspostavljaju češće direktne kontakte sa ruskim zvaničnicima kako bi se unapređivala privredna saradnja dveju država. Potpredsednik Vlade Ruske Federacije Rogozin saglasio se sa predsednikom Nacionalnog saveta Nikolićem da rusko-srpska ekonomska saradnja u budućnosti može dostići kvalitativno viši nivo, istakavši da lično podržava veće prisustvo srpskih privrednika i srpskih radnika na ruskom tržištu. Predložio je da se predsednik Nacionalnog saveta Nikolić lično angažuje u vođenju rusko-srpskog Poslovnog saveta.


ODLIČNE VESTI Mačvan posle teške povrede PRVI PUT trenirao sa loptom /VIDEO/\nKapiten košarkaša Srbije Milan Mačvan nije imao nimalo sreće ove godine, pošto je u trenucima kada je beležio vrhunske partije doživeo tešku povredu kolena, koja ga je odvojila sa terena do kraja sezone. Odmah je operisan, a njegov oporavak ide veoma dobrim tokom.\nKrilni centar "orlova" i Bajerna povredio se u januaru tokom meča protiv Spartaka iz Sankt Peterburga u Evrokupu, kada su mu stradali prednji ukršteni ligamenti levog kolena, što je i jedna od najtežih povreda u sportu.\nNije Mačvan očajavao, nije ni gubio dobro raspoloženje uveren da će se još jači vratiti na teren... Dugo nije mogao da radi sa loptom, ali je sada i tome došao kraj.\nTako je Bajern na Tviter profilu objavio snimak na kom naš košarkaš trenira.\n- Dobre vesti: Milan Mačvan po prvi put posle povrede radi sa loptom - navodi se na ovoj društvenoj mreži.\nBajern se trenutno bori za titulu, pošto se u polufinalu sastaje sa Bambergom i do kraja prvenstva je lišen usluga Milana Mačvana. Ipak, nema dileme da će Bavarci sledeće sezone biti mnogo jači, kada se u tim vrati naš reprezentativac.


PS:Zabranili spot, ali ne mogu da sakriju Vučićeve rezultate - Radio televizija Pančevo\n2. juna 2020. 27. avgusta 2020. 0226\nPokret socijalista ocenio je da su na zahtev jedne televizije predstavnici opozicije u REM-u zabranili spot vladajuće SNS i upitali je li to ta diktatura Aleksandra Vučića o kojoj govore „oni što brane Vučiću da radi i da misli“.\n„Možete da zabranite izborne spotove sa Aleksandrom Vučićem, ali ne možete da sakrijete sve ono dobro što je Vučić učinio za Srbiju“, poručeno je sa sednice Izvršnog odbora Pokreta socijalista, kojoj je prisustvovao i predsednik PS-a Aleksandar Vulin, a prenosi u saopštenju ta stranka.\nPoručuju da će predvođeni Aleksandrom Vulinom i „prijateljem i saborcem Aleksandrom Vučićem“ nastaviti i dalje da se bore za bolju, razvijeniju, socijalno pravedniju i vojno neutralnu Srbiju.\n„Baš zato što volimo svoju zemlju, smatramo da Srbija i njeni građani zaslužuju nastavak politike Aleksandra Vučića, zaslužuju nastavak politike mira, stabilnosti, novih fabrika, radnih mesta, novih puteva“, navode u PS-u.\n„Neka nikoga ne zavaraju svađe i loši odnosi između partija DOS-a, jer ukoliko im se ukaže i najmanja moguća prilika da pobede Vučića, oni će se odmah ujediniti“, ocenili su iz PS-a.


BEĆIROVIĆ: DODIK JE ZAVRŠENA PRIČA, NAJBLIŽI SARADNICI POKUŠAVAJU POBJEĆI OD NJEGA | Hayat.ba\nUmjesto da sarađuje sa liberalnim i razvijenim zemljama Evrope, Dodik izgleda kartu ima samo za skupove desničara koji vode zemlje u kojima je stepen ostvarivanja ljudskih prava zabrinjavajući. U jednu ruku, u Budimpešti su se okupili predstavnici s druge strane civilizacije.\nKako je od socijaldemokrate postao desničar, zašto bježi u zagrljaj desničarskih partija i hoće li biti pod sankcijama EU, neka su od pitanja na koja odgovara dr Zijad Bećirović, direktor Međunarodnog instituta za bliskoistočne i balkanske studije (IFIMES) iz Ljubljane, piše Buka.com.\nOd socijaldemokrate do desničara, koliko je prirodan ideološki put Milorada Dodika?\nZašto Dodik bježi u naručje evropske desnice, šta ona može ponuditi?\nIstraživanja pokazuju da tokom pandemije rastu partije desnice, da koriste zdravstvenu krizu, da li Dodik koristi trenutak i može li to izazvati domino efekat kod ostalih stranaka u BiH?\nKoliko je opasno saveznike tražiti u desničarima, umjesto u proevropskim, liberalnim partijama?\nDodik je godinama pod sankcijama SAD-a, govori se i o sankcijama EU, koliko je to realan scenario i šta bi značila ta izolacija Dodika?\nDodik je u Budimpešti kritikovao Evropu rekavši da neće da joj se ulaguje, jer BiH nikada neće ući u EU. Koliko je pametno zamjerati se Zajednici koja finansira brojne projekte, ulaže u razvoj demokratije, donira vakcine…?